SUKOB VAŠINGTONA I PEKINGA OKO TAJVANA- DA LI ĆE KINA ZAPOČETI RAT? | Web-Tribune.com\nHome / TEMA DANA / SUKOB VAŠINGTONA I PEKINGA OKO TAJVANA- DA LI ĆE KINA ZAPOČETI RAT?\nSUKOB VAŠINGTONA I PEKINGA OKO TAJVANA- DA LI ĆE KINA ZAPOČETI RAT?\n4. januara 2019.\tTEMA DANA Leave a comment\nSve moćnija Kina oseća se dovoljno sposobnom da diktira odnose i kada je reč o tajvanskom pitanju i to će sigurno izazvati veliku nervozu u Tajpeju, ali verovatno i u Vašingtonu.\nDa li je svet na samom početku 2019. godine otvorio ili obnovio staro žarište, ili je reč o ratnoj retorici namenjenoj Vašingtonu koju sebi može da dopusti sila kakva je danas nesumnjivo Kina? Kineski predsednik Si Đinping je poručio da Kina mora da bude ujedinjena i da će preduzeti sve neophodne mere kako bi to postigla, ako treba i upotrebom vojne sile.\nPredsednik Narodne Republike Kine se tom porukom obratio Tajvanu, odmetnutom ostrvu koje je 1949. godine samoproglasilo nezavisnost, a zvanični Peking ga i dalje smatra delom NR Kine. Si je to učinio 1. januara, tačno 40 godina od kako su kineske vlasti pozvale sunarodnike na Tajvanu na mirno ujedinjenje sa kontinentalnom Kinom.\nOvoga puta ponovljena poruka je imala i dodatnu konkretizaciju u vidu modela „jedna država — dva sistema“, uspešno primenjenog na Hongkong i Makao, kineske teritorije koje su nekada bile pod britanskom, odnosno portugalskom upravom.\nCai Ing Ven, predsednica Tajvana, odnosno samoupravnih vlasti tog ostrva, istog časa je odgovorila Siju da „Kina mora da prihvati činjenicu da postoji Republika Tajvan“ i da Peking „mora da koristi mirne metode za rešavanje nesuglasica sa Tajvanom, poštujući demokratske vrednosti“.\nSagovornik Sputnjika, stručnjak za Daleki istok Borislav Korkodelović smatra da je godišnjica prve poruke o jedinstvenoj Kini poslate sunarodnicima na Tajvanu bila samo povod za Sijevo obraćanje.\nRazlozi za obraćanje se gomilaju najmanje od 2016. godine kada je Cai Ing Ven, kandidatkinja Demokratske partije napretka (DPP), postala predsednica sa programom koji insistira na tome da je Tajvan nezavisna država proklamovana još 1949. godine, posle građanskog rata kada su se na to ostrvo povukle poražene snage Kuomintanga.\nOvaj spoljnopolitički komentator napominje da su odnosi Kine i Tajvana narušeni ne samo tokom dveipogodišnjeg predsednikovanja Cai Ing Ven, nego od 2000. godine kada je na vlast došla DPP. Time je praktično poništen konsenzus koji je postignut 1992. godine između tadašnjih funkcionera NR Kine i vladajućeg Kuomintanga na Tajvanu. Tada je dogovoreno postojanje samo jedne Kine, doduše uz različita tumačenja šta to tačno podrazumeva.\n„Na sve to je poslednjih dana prošle godine predsednik SAD Donald Tramp potpisao zakon koji je usvojio Kongres, kojim se podstiču odnosi između Tajvana i SAD. Time Tramp nastavlja da dovodi u pitanje sporazum SAD i NR Kine o postojanju samo jedne Kine i činjenicu da je Vašington 1979. godine zvanično priznao NR Kinu kao jedinog predstavnika velike kineske nacije“, kaže Korkodelović.\nOn zato smatra da je, uz narušene odnose između Tajpeja i Pekinga, niz razloga u trouglu Vašington, Peking, Tajpej, uticao da Si održi govor koji je regionalna štampa u Aziji ocenila relativno prijateljskim i blagim. Sagovornik Sputnjika podseća da je Si izašao sa konceptom koji uvažava kapitalistički sistem, garantuje privatno vlasništvo i građanske slobode i daje Tajvanu status autonomne pokrajine u sastavu Kine, što je bio slučaj i sa Hongkongom i Makaom.\nNa pitanje može li se smatrati, kako to kažu neki analitičari, da je Amerika smislila strategiju novog Hladnog rata protiv Kinei da namerava da radi na obuzdavanju Pekinga igranjem na „tajvansku kartu“, dobar poznavalac kineskih prilika odgovara da se to sigurno može i tako gledati.\n„Mi smo juče imali izjavu vršioca dužnosti američkog državnog sekretara za odbranu Patrika Šanahana, koji je čitavu politiku Pentagona sveo na tri reči — Kina, Kina i Kina. Kina se u ovom trenutku smatra strateškim rivalom SAD. Tramp je svestan šta budućnost donosi kada je u pitanju druga ekonomija sveta — Kina, koja ima ambicija da do 2030. postane vodeća industrijska i inovaciona sila i koja će uveliko učestvovati u određivanju sudbine međunarodne zajednice. Tramp nastoji da to kontroliše, obuzda, spreči i u tome mu dobro dođe i Tajvan sa predsednicom Cai Ing Ven“, kaže Korkodelović.\nOn, međutim, ukazuje na još jedan razlog za aktuelizaciju odnosa Pekinga i Tajpeja.\n„U novembru su održani lokalni izbori na Tajvanu gde je DPP predsednice Cai Ing Ven pretrpela velike poraze, kako u glavnom gradu, tako i u nekim drugim značajnim gradovima, što se uzima kao barometar nezadovoljstva stanovništva politikom koju vodi sadašnja predsednica, pre svega u ekonomskoj sferi, pošto je privreda inače 19 svetske ekonomije, postala nestabilna“, ističe sagovornik Sputnjika.\nKorkodelović objašnjava da su toj nestabilnosti kumovale međunarodne okolnosti, pre svega carinski rat Amerike i Kine. On napominje da tajvanski biznismeni imaju ogromne poslove u kontinentalnom delu Kine, koja je poligon za sklapanje elektronskih proizvoda, koji se posle izvoze širom sveta. Uz to je i Peking, nezadovoljan politikom predsednice Cai Ing Ven, počeo da primenjuje određene mere, pre svega da ograničava odlazak kineskih turista na Tajvan, ali i uvoz tajvanskih poljoprivrednih proizvoda.\n„Tajvanci osećaju pritisak na svoju ekonomiju i zbog carinskog rata i zbog politike predsednice Cai Ing Ven, koja proizvodi uzvratne mere Pekinga i pitanje je ko će pobediti na izborima 2020. godine. U Pekingu se ne skriva želja da to opet bude Kuomintang, koja je uveliko evoluirala od dvehiljaditih i koja je sada za Peking najpoželjniji partner“, kaže Korkodelović.\nKada je pre 40 godina Peking poslao poruku Tajvanu nije bio u poziciji da menja status kvo. To je u novom pozivu potvrdio i Si kada je rekao da je tajvansko pitanje nastalo jer Kina 1949. godine nije bila dovoljno jaka. Sada se sve moćnija Kina oseća dovoljno sposobnom da ona diktira te odnose i to će sigurno izazvati veliku nervozu u Tajpeju, ali verovatno i u Vašingtonu, smatra sagovornik Sputnjika.\nOn je, ipak, mišljenja da je ideja da NR Kina vojnim sredstvima stavi Tajvan pod svoje skute više teorijske prirode i da ni sami kineski rukovodioci ne misle da je to nešto što predstoji u doglednoj budućnosti.\n„I sam predsednik Si je kazao da je pominjanje vojnih rešenja usmereno na spoljne faktore i na one u Tajpeju koji su skloni separatizmu. Očekujem da Kina intenzivira svoja nastojanja da sa pogodnim predstavnicima tajvanskih vlasti pregovara o toj institucionalizaciji saradnje i modalitetima budućeg zajedničkog života u okviru modela ’jedna država — dva sistema‘ i da je to nešto što predstoji u godinama pred nama“, ukazuje Korkodelović.\nPredsednica Cai Ing Ven će sigurno posle poziva Sija biti pod pritiskom lokalnog stanovništa i poslovnih krugova da nađe modus vivendi sa NR Kinom, a predstoje i izbori 2020. godine. I tu će snage koje se zalažu za unapređenje saradnje sa Pekingom sigurno biti značajno vidljivije, zaključuje Korkodelović.\nPrevious SRBI POD OPSADOM! ALBANCI SPREMAJU HAOS NA BADNJI DAN\nNext ILIĆ IZNEO ŠOKANTNE OPTUŽBE: Vučić je uspeo ono što nije niko mogao hiljadama godina (VIDEO)


Holanđani se smanjuju, ali su i dalje prvi! Pogledajte koji narod sa Balkana je na drugom mjestu tabele najviših ljudi\nUprkos tome što decenijama drže prvo mjesto liste najviših naroda na planeti, Holanđani se smanjuju.\nNaučnici uzroke “visinske krize” kod Holanđana vide delimično u ekonomskoj krizi, uplivu migrantskog stanovništva, ali ne isključuju ni dodatne faktore.\nPoslednjih šest decenija, stanovnici Holandije nepokolebljivo su stajali na vrhu tabele najviših ljudi u svetu, a poslednji podaci ukazuju na to da je prosečan 19-godišnji mladić visok nešto više od 182,9 centimetara 2020. godine. Žene rođene iste godine u proseku su visoke 169,3 centimetra.\nTakođe, Holanđanke su u proseku niže za čak 1,4 centimetra, a dalja analiza sugeriše da se taj negativan trend ne može objasniti prilivom stanovnika u Holandiju iz drugih zemalja.\n“Pad se samo delimično može dovesti u vezu sa povećanom imigracijom nižih grupa stanovništva i dece rođene iz ove populacije u Holandiji“, objasnili su vladini statističari.\n“Stagnacija u rastu zapažena je i kod onih kojima su oba roditelja rođena u Holandiji, pa čak i među onima sa i majčinim i očevim roditeljima rođenim u Holandiji. Kod muškaraca bez migracijske pozadine nije zabeležen pad visine, dok je kod žena iz iste grupe prisutan silazni trend”, navode stručnjaci.\nNaučnici su brzo ponudili moguća objašnjenja, pa čak i moguća rešenja za “visinsku krizu” u zemlji.\n“Možda su stvari poput finansijske krize značile da su neka deca odrasla u lošijim uslovima nego što je to bio slučaj ranije. Ili je možda nejednakost u društvu porasla: znamo da nejednakost utiče na prosečnu visinu, lošiji uslovi u detinjstvu dovode do manjeg rasta”, istakao je dr Stulp.\n“Navike u ishrani su se možda promenile. Možda je ishrana poslednjih godina imala manje hranljivih materija važnih za rast. Veruje se da je to razlog što se Amerikanci smanjuju – lošija ishrana, više kalorija, ali manje hranljivih materija. Smanjenje visine moglo bi da bude posledica i toga što više ljudi izostavlja životinjske proizvode iz ishrane. Ali opet, ni za to nema dokaza”, objašnjava Stulp.\n“U nekom trenutku, doći ćemo do fiziološke granice. Ljudi neće narasti do prosečne visine od tri metra”, naglasio je holandski stručnjak.\nTek u prvoj polovini prve decenije 20. veka Holandija je zabeležila zapanjujući skok rasta svojih stanovnika, dostigavši vrh liste tokom 1950ih. Tako su Holanđani rođeni 1930. u proseku bili visoki 175,6 cm, dok su oni rođeni 1980. bili visoki 183,9 cm. Kod žena to je išlo ovako: one rođene 1930. u proseku su bile visoke 165,4 cm, a one rođene 1980. su “porasle” za gotovo 5,3 cm na 170,7 cm.\nIstraživanje je pokazalo da, osim bolje dijete nego u prethodnim vekovima, Holanđani za svoju visinu mogu da zahvale i prirodnoj selekciji. Visoki muškarci i žene prosečne visine imali su više dece u poređenju sa drugim “kombinacijama”. Uz to, u poređenju sa okolnim zemljama, gde parovi imaju manje dece, visoke Holanđanke rađaju više dece od drugih.\nZanimljivo je i da postoji vrlo upečatljiva razlika u visini između onih sa severa i onih koji žive na jugu Holandije. Muškarci iz Frieslanda na severu u proseku su viši za tri do 3,5 centimetara od muškaraca u Limburgu, na jugu zemlje. Isto važi i za žene, gde je visinska razlika oko tri centimetra.\nKada je reč o drugim narodima na “visinskoj listi”, na drugom mestu su ljudi iz Crne Gore, slede Estonija i BiH.\nHolanđanke su takođe najviše žene, na drugom mestu su Crnogorke, slede Dankinje i Islanđanke.\nNEWER POSTNakon spašavanja dječaka u Trnovu, spasiocima stigla poruka zahvalnosti od roditelja\nOLDER POSTProfesor Filozofskog fakulteta iz Banjaluke plagirao master rad studentice: Opozvan “originalni” naučni rad


"Situacija sve komplikovanija, poziciju ne menjamo" - B92\nPredsednica Vlade Srbije Ana Brnabiæ izjavila je danas da je geopolitièka situacija svakim danom sve komplikovanija.\nIzvor: Tanjug subota, 28.05.2022. | 09:34\nBrnabiæ je za RTS istakla da je pozicija naše zemlje u skladu sa meðunarodnim pravnim poretkom i nacionalnim interesima i da "mi poziciju ne menjamo".\nOdgovarajuæi na pitanje da li Rusija ceni dovoljno poziciju Srbije, premijerka je rekla je da odgovor na to pitanje treba potražiti od ambasadora Ruske Federacije i ljudi koji mogu da govore šta i kako razume Moskva i kako gleda.\n"Trpimo pritiske jer smo jedina zemlja u Evropi koja nije uvela sankcije Ruskoj Federaciji, imamo dodatne pritiske u zemlji od ljudi koji nam spoèitavaju što ne uvodimo sankcije. To što se stvara iznutra je potpuno nepotrebno", navela je Brnabiæeva.\nPredsednica Vlade rekla je da je pozicija Srbije u skladu sa meðunarodnim pravom i meðunarodnim pravnim poretkom i u skladu sa našim nacionalnim interesima.\n"Da li je laka, nije, da li se borimo svaki dan da to održimo, da, apsolutno. Nadam se da (u Moskvi) razumeju našu poziciju i da nas makar èuju partneri iz Ruske Federacije, ali i EU, SAD i ostali. Mi poziciju ne menjamo. To je jedina pozicija u skladu sa meðunarodnim pravom i ne menja se u odnosu na deo sveta ili pojedinaènu zemlju ili versku, nacionalnu pripadnost ljudi, veæ u skladu sa meðunarodnim pravom", istakla je Brnabiæeva.\nUkazala je da je to priznavanje i nepovredivost teritorijalnog integriteta meðunarodno priznatih država kao što je Republika Srbija.\n"Ne možete se kleti u nepovredivost teritorijalnog integriteta Ukrajine, a istovremeno reæi taj osnovni prinicip meðunarodnog prava ne važi za Srbiju. Ne može. Ako ste polomili taj princip na grbaèi našeg naroda i zemlje, ne znam kako ga branite na drugim mestima", istakla je predsednica Vlade.\nNavela je da je zato pozicija Srbije specifièna. "Makar moraju da nas èuju, mi smo ti koji smo platili najveæu cenu za to kršenje meðunarodnog prava i principa", napomenula je predsednica Vlade.\nBrnabiæeva je rekla da se sutra oèekuje vrlo važan telefonski razgovor predsednika Srbije i Rusije, Aleksandra Vuèiæa i Vladimira Putina, u vezi sa novim gasnim aranžmanom.\n"Kao što je predsednik Vuèiæ rekao, tri najvažnije teme za taj razgovor su kolièine gasa, cena i sigurnost snabdevanja. Ne mogu da kažem da li je nešto od toga izvesno. Nešto je izvesnije u ovom trenutku i donosi odreðenu vrstu sigurnosti, ali je poèetak rešavanja zagonetke sa više nepoznatih, razgovor sa maðarskim partnerima i to da smo obezbedili skladištenje gasa i to može biti deo rešenja", navela je premijerka.\nOdgovarajuæi na pitanje o tome da se spekuliše da bi novi aranžman mogao da se potpisuje na svakih mesec dana, Brnabiæeva je rekla da bi Srbiji odgovarala mnogo veæa izvesnost, ali da su Rusi ti koji odreðuju uslove.\n"Sigurna sam da æe predsednik Vuèiæ dati sve od sebe da obezbedi najbolji moguæi ugovor za Srbiju kao i poslednjeg puta kad se video sa Putinom u novembru. Vidite koliko je to bilo znaèajno. To je bilo u okviru šest meseci kada je bila zima i poèeo je rat u Ukrajini", istakla je predsednica Vlade.\nUkazala je i da je industrija u Srbiji imala rast, zbog èega se sada troši duplo više gasa nego nekada.\n"Želimo da obezbedimo takve kolièine da industrija može da nastavi da se razvija. Kada pogledate prvi kvartal ove godine, naš BDP je rastao 4,3 odsto, dodatno smo poveæali zaposlenost tri odsto. Sve to znaèi da nam treba još više energenata da servisiramo privredu. A pod jedan je da obezbedimo dovoljno da nema restrikcija elektriène energije i da ljudi imaju grejanje", rekla je predsednica Vlade.\nIstakla je da, koliko god da je složena situacija, svaki dan dajemo sve od sebe da zimu doèekamo spremni i da nakon sutrašnjih razgovora imamo èitavo leto da se spremimo za to, da obezbedimo dodatan novac za to.\nNa pitanje da li je amerièki teèni naftni gas realna alternativa ruskom gasu, Brnabiæeva je rekla da jeste i podsetila da je Srbija još 2015. poèela da radi na projektu gasne interkonekcije u Grèkoj.\nTaj projekat je, prema njenim reèima, EU prepoznala kao prioritet i finansirala ga sa 50 odsto.\n"Nažalost, zbog neverovatnih procedura, birokratije, taj projekat je krenuo da se gradi 1. februara 2022, sedam godina kasnije. Nije da nismo razmišljali o divesifikaciji, ali procedure su takve. Taj projekat je realan", rekla je Brnabiæeva.\nKako je rekla, iako je Srbija želela da završi projekat do kraja godine, gradnja koja je ionako poèela kasno ponovo je stopirana zbog procedura EU.


Velika trojka iz Detroita ulaže milijarde u e-vozila - Biznis Info\nYou are at:Home»Auto»Velika trojka iz Detroita ulaže milijarde u e-vozila\nVelika trojka iz Detroita ulaže milijarde u e-vozila\nBy BiznisInfo on\t 09/12/2019 Auto\nGeneral Motors je saopštio da se udružuje sa korejskim dobavljačem LG Chemom kako bi sagradio 2,3 milijarde dolara vrijednu fabriku baterija u Lordstaunu u Ohaju. Taj zajednički poduhvat trebalo bi da mu omogući proizvodnju najmanje 20 modela potpuno električnih vozila do 2030. godine.\nTa najava došla je samo nekoliko sedmica nakon što je gradski rival Ford predstavio svoje prvo električno vozilo sa baterijom velikog radijusa kretanja, Mustang Mach-E, čija je prodaja planirana za sljedeću jesen, prenosi B92.\nDrugi po veličini proizvođač automobila iz Detroita planira da investira 11,5 milijardi dolara u sopstveni program elektrifikacije vozila.\nNajmanji član detroitske “velike trojke”, Fiat Chrysler, dugo je zaostajao u pogledu razvoja električnih vozila – bivši izvršni direktor čak je savjetovao mušterije da ne kupuju jedini u potpunosti električni model kompanije.\nAli sadašnji direktor kazao je CNBC-u da će biti “mnoštvo novih proizvoda sa baterijom” u narednih nekoliko godina.\nVelika trojka iz Detroita ukupno će uložiti milijarde dolara na automobile na baterije u narednoj deceniji, ali, iako su u konvencionalnoj proizvodnji imali prilično sličan pristup promjenama tržišnih trendova, sada svaki proizvođač “slijedi sopstveni put”, kaže Ron Kogan, stručnjak za automobilizam.\nPrema njegovim riječima, to pokazuje da niko još uvijek realno nema jasnu predstavu o tome kako će tehnologija baterija evoluirati, niti kako će je potrošači prihvatiti.\nEU: Prodaja novih automobila manja za 18,9 posto\nDaimler će platiti 875 miliona dolara kazne\nKako da lakše ostvarite svoje ciljeve\nMilijarder otkrio tajnu sreće: Nema veze s novcem


Liga šampiona: Real Madrid preživeo Liverpul, Mančester siti siguran protiv Borusije – Danas Conference Center\nHome Fudbal Liga šampiona: Real Madrid preživeo Liverpul, Mančester siti siguran protiv Borusije\nLiga šampiona: Real Madrid preživeo Liverpul, Mančester siti siguran protiv Borusije\nEkipe Real Madrida i Mančester sitija uspele su da se plasiraju u polufinale Lige šampiona, tako da je sada poznato da će se za finale Lige šampiona boriti Čelsi i Real Madrid kao prvi par polufinala i PSG i Mančester siti kao drugi par.\nReal Madrid je u utakmici bez golova sačuvao velikih 3:1 iz Madrida i bez većih stresova prošao kroz Liverpul, koji je možda i najbolju šansu da ovaj dvomeč uvede u neizvesnost imao na samom početku utakmice, kada je Salah imao ogromnu šansu i praktično neometan uputio udarac sa nekih sedam metara, ali je Tibo Kurtoa čudesno intervenisao nogom i sprečio rano vođstvo Liverpula. Ispostavilo se da do kraja utakmice nije bilo slične šanse za Liverpul, da je Real Madrid uspeo da iskoristi beskrajno iskustvo svog tima u važnim utakmicama i nekoliko puta ozbiljno zapreti iz opasnih kontranapada, od kojih je onaj u 66.minutu kada je Vinicijus Žunior izašao sam pred Alisona, koji je sjajnom intervencijom sprečio vođstvo gostiju.\nGlavni utisak ovog dvomeča svakako je pomalo neočekivana dubina rostera Real Madrida u odbrani, tako da je umesto očekivane nesigurnosti rezervista koji su trebali da odmene Ramosa, Varana i Karvahala, upravo u odbrani Real Madrid bio gotovo savršen u ovom dvomeču i dozvolio apsolutni minimum šansi Liverpulu, koje je Tibo Kurtoa sjajnim intervencijama uspešno poništavao, tako da je poraz Liverpula u ovom dvomeču apsolutno logičan ishod. Slični problemi Liverpula sa odbranom i te kako su se videli u ovom dvomeču i Real Madrid sa velikim optimizmom dočekuje dvomeč sa Čelsijem i sasvim realno deluje još jedno finale Lige šampiona za Kraljevski i napad na nestvarnu četrnaestu Ligu šampiona.\nMančester siti savladao je Borusiju Dortmund rezultatom 1:2 (1:0), golovima Mareza i Fodena u drugom poluvremenu, Belingem je doveo Borusiju u vođstvo i na poluvreme je Borusija otišla sa rezultatom koji vodi u polufinale. Ipak, gosti iz Mančestera nisu dozvolili iznenađenje i ukupnim rezultatom 4:2 zasluženo idu dalje u polufinale gde ih čeka pravi mali rat sa zahuktalim timom PSG.\nprevious Bajern eliminisan nakon trilera u Parizu, Čelsi odbranio prednost\nnext Dođite na stadion 400. Reizabrani Florentino Perez i Vučić sa državnom kutlačom (VIDEO)


RTS :: „Majkrosoft“ preporučuje korisnicima šta da rade povodom prestanka podrške za „Vindouz 7“\nTehnologija „Majkrosoft“ preporučuje korisnicima šta da rade povodom prestanka podrške za „Vindouz 7“\nsreda, 15. jan 2020, 12:55 -> 17:11\n„Majkrofost" je saopštio da je, nakon deset godina od objavljivanja „Vindouza 7", obustavio podršku za taj sistem sa ciljem da preusmeri sredstva ka podršci razvoju novih tehnologija i bogatijih iskustava za svoje korisnike.\n„Prestanak podrške operativnom sistemu ‘Vinduz 7’ podrazumeva da tehnička podrška, softverske i bezbednosne ili hitne ispravke više nisu dostupne za ovaj proizvod. Iako korisnici mogu da nastave sa korišćenjem računara koji rade na operativnom sistemu ‘Vindouz 7’, on će bez kontinuiranih softverskih i bezbednosnih ispravki biti u znatno većem riziku od napada virusa i malvera”, naveo je „Majkrosoft”.\nPrema navodima kompanije, najbolji način da korisnici ostanu bezbedni i koriste ažuran set usluga je prelazak na „Vinouz 10”, koji predstavlja najbezbedniji operativni sistem zajedno sa „Ofis 365” paketom. Dodaje se da se tako omogućava najefikasnije korisničko iskustvo, sigurnije, brže i lakše neko ikada ranije.\n„Privatni korisnici mogu na dva načina da izvrše tranziciju na ‘Vindouz 10’, od kojih je najefikasniji nabavka novog uređaja sa ugrađenim operativnim sistemom, čime je omogućeno da u potpunosti iskoriste zaštitu, bezbednost i napredne alate koje poslednji ‘Vindouz’ sistem pruža. Punu verziju ovog softvera, korisnici mogu nabavkom licence da nadograde i na stare računare, koji su kompatibilni sa tehničkim zahtevima ‘Vindouz 10’ operativnog sistema", piše u saopštenju.\nDodaje se da je, imajući u vidu da su mnoge kompanije u različitim fazama procesa nadogradnje operativnih sistema, „Majkrosoft” kompanijama svih veličina obezbedio produžena sigurnosna ažuriranja za „Vindouz 7", do januara 2023. godine.\nPočev od decembra 2019. godine, kompanije mogu kupiti produžene apdejte, kako bi svojim korisnicima i kupcima obezbedile potrebnu sigurnost, do prelaska na „Vindouz 10”.\nZaključuje se da će „Majkrosoft”, kao i do sada, nastaviti da pruža podršku i preporuke svojim korisnicima o koracima koji će im omogućiti što jednostavniji prelazak na novi operativni sistem.\n(petak, 17. jan 2020, 13:02) - Alek [neregistrovani]\n(četvrtak, 16. jan 2020, 15:40) - anonymous [neregistrovani]\n(sreda, 15. jan 2020, 22:19) - anonymous [neregistrovani]\n(sreda, 15. jan 2020, 15:58) - anonymous [neregistrovani]\n(sreda, 15. jan 2020, 14:56) - anonymous [neregistrovani]


Cvijanović: Licemjerno je da SDS nešto komentira, jer traže da ostanu u vlasti\nBOSANSKA GRADIŠKA Predsjednica Republike Srpske\nPredsjednica Republike Srpske i potpredsjednica Saveza nezavisnih socijaldemokrata (SNSD) Željka Cvijanović optužila je predstavnike Srpske demokratske stranke (SDS) da su, iako su izborni gubitnici, tražili saradnike u Sarajevu kako bi ostali u vlasti.\n- I dalje traže i pokušavaju da naprave razne kombinatorike i s SDA, SDP-om, DF-om i drugima, iako nemaju kredibilitet za to, jer su izgubili izbore i za veći procenat nego ranije - rekla je Cvijanović.\nIstakla je da je jasno da izborni pobjednici trebaju formirati vlast te da je licemjerno od SDS-a da komentirae dogovor o formiranju Vijeća ministara, koji su postigli lideri SNSD-a Milorad Dodik, HDZ-a BiH Dragan Čović i SDA Bakir Izetbegović.\nNapomenula je da je u Principima za formiranje vlasti na nivou BiH apostrofiran i princip koordinacije, uvažavanje stavova svih nivoa vlasti, što znači i RS, po svakom pitanju, uključujući i NATO.\n- Ukoliko se sve implementira, važan korak treba da bude nastavak reformske agende, što znači set različitih mjera, ekonomsko-finansijskog karaktera, kako bi osigurali kretanje dalje, jer smo i na osnovu prethodne agende ipak zabilježili određene pomake, veći rast, smanjenje nezaposlenosti i drugo - rekla je Cvijanović novinarima u Bosanskoj Gradišci.\nIstakla je da u setu Principa za formiranje vlasti na nivou BiH nema obaveza koje je neko preuzeo, a da su protiv ranije utvrđenih stavova institucija RS.


OBNOVLJIVI IZVORI ENERGIJE - Crna Gora | Nacionalna inicijativa\nNavigacija: Obnovljivi izvori energije » Procedure » Autorizacija » Tenderi » Nacionalna inicijativa\nProceduru predlaganja predmeta javnog nadmetanja može započeti državni organ odgovoran za poslove energetike, odnosno Ministarstvo ekonomije ili u slučaju da je resurs koji se daje na korišćenje od lokalnog značaja, proceduru javnog nadmetanja može voditi i jedinica lokalne uprave. Odlukom Vlade Crne Gore, odnosno Odlukom Skupštine opštine definišu se resursi za koje se planira davanje koncesija, odnosno prava korišćenja investitoru na osnovu javnog nadmetanja.\nTri javna nadmetanja (Tender I mHE, Tender II mHE, Tender vjetroelektrane 2009) za izgradnju objekata koji koriste obnovljive izvore energije za proizvodnju električne energije je započelo i vodilo ministarstvo odgovorno za oblast energetike, odnosno Ministarstvo ekonomije. Pored toga, u decembru 2010. godine Ministarstvo ekonomije je objavilo Pismo namjere za davanje koncesija za korišćenje vodotoka za izgradnju malih hidroelektrana na osam vodotoka gdje je zainteresovanost izrazilo 17 stranih i domaćih investitora, kao i Poziv za izražavanje zainteresovanosti za korišćenje hidropotencijala rijeke Ćehotine gdje je zainteresovanost pokazalo 15 stranih I domaćih kompanija. Ministarstvo ekonomije za sada nije pokrenulo dalje aktivnosti za organizovanje ovih javnih nadmetanja.


You are at:Home»Vesti»Check Point Harmony – sigurno rešenje za udaljene korisnike\nBy Vesna Kovačević on\t 16/09/2021 Vesti\nZa poslednjih godinu dana poslovni svet je doživeo sveobuhvatnu promenu sublimiranu u rad od kuće – način života koji za mnoge organizacije može biti stalan. Ostati povezan u vreme velikih promena je najvažnije, jer vaši zaposleni moraju biti u mogućnosti da rade sa bilo kog mesta i bilo kog uređaja, i da u svakom trenutku imaju pristup aplikacijama koje su u vezi sa poslom, konstatuje u tekstu objavljenom na blogu Check Pointa Jessica Reece, menadžer Regionalne telekom prodaje u ovoj kompaniji.\nPodsećajući da dodatne dodirne tačke znače više mogućnosti za hakere da ukradu vaše podatke, te da za odbranu od napada sve sofisticiranijih aktera pretnji nije dovoljno samo jednostavno stalno dodavati pojedinačne bezbednosne proizvode, autorka kao rešenje predlaže uključivanje Check Point Harmony, prvog u industrijiobjedinjenog rešenja za bezbedan rad na daljinu. Naime, Harmony objedinjuje šest bezbednosnih proizvoda kako bi pružio beskompromisnu protekciju, zaštitu uređaja i internet konekcija od napada, istovremeno obezbeđujući Zero-Trust Access korporativnim aplikacijama.\nKorišćenje rešenja Harmony daje organizacijama paket usluga uključujući bezklijentsko povezivanje, VPN daljinski pristup, zaštitu mobilnih uređaja i e-pošte, bezbedno pregledanje interneta.\nKombinovanje Harmony sa upravljanim i hostovanim partnerstvom iz CBTS (Check Point Software Technologies 5-Star Partner) održaće vašu korporativnu mrežu produktivnom i povezanom.\n„Check Point Harmony je jednostavan za upravljanje i kadar da obezbedi vaše novo okruženje rada sa bilo kog mesta. Harmony pokriva organizacije koje brinu o jačanju krajnjih tačaka osoblja, a CBTS deluje kao upravljani provajder kako bi rasteretio već zauzeto IT osoblje“, navodi dalje Jessica Reece. „Harmony objedinjuje sigurnosne komponente endpointa, brauzera, e-maila i daljinskog pristupa radi zaštite korisničkih uređaja i mreže od poznatih i nepoznatih pretnji. On integriše ključne bezbednosne sposobnosti u jedinstveno rešenje kako bi pružio: kompletnu veb bezbednost (kao ključna komponentaHarmony-ja, nova Harmony Browse funkcionalnost nudi bezbedno, brzo i privatno pretraživanje veba pomoću ispitivanja SSL saobraćaja direktno, bez dodatne latencije ili preusmeravanja saobraćaja kroz bezbedan veb servis), bezbedan daljinski pristup sa bilo kog uređaja bilo gde (Harmony Connect bezbedno povezuje korisnika ili podružnicu sa kritičnim resursima, podržavajući besklijentski Zero-Trust Access iz bilo kog brauzera), najbolju u klasi zaštitu e-maila i aplikacija za produktivnost (Harmony Email & Office obezbeđuje e-mail klijente, dajući korisnicima kompletnu zaštitu za Microsoft Office 365, Exchange, Google G Suite i drugo), potpunu zaštitu krajnjih tačaka i uređaja (Harmony Endpoint štiti personalne računare od ransomvera, fišinga i malvera, minimizirajući uticaj upada sposobnošču autonomne detekcije i odgovora, dok Harmony Mobile obezbeđuje mobilne uređaje zaposlenih od malicioznih aplikacija i OS napada).“\nHarmony je lak za primenu zbog jednostavnog modela određivanja cena po korisniku. S obzirom da CBTS radi kao upravljani provajder, kompanije mogu da primene bezbednosne politike usmerene na korisnika u svim organizacionim okruženjima.\nUprezanjem Check Point Harmony, organizacije mogu:\nsigurno povezati korisnike sa bilo kojim resursom, bilo gde, uz mrežnu bezbednost isporučenu u cloudu koju pokreću 11 SASE servisi\npružiti bezklijentski Zero-Trust Access pristup bilo kojoj korporativnoj aplikaciji iz bilo kog veb brauzera, veb aplikacija, baza podataka, udaljenog desktopa, SSH udaljenog terminala itd.\nomogućiti bezbedno, brzo i privatno iskustvo pretraživanja interneta uz vodeću zaštitu u pregledaču\nzaštititi korisnički e-mail i aplikacije za saradnju kao što su Office 365, MS Exchange, Teams, SharePoint, OneDrive i G-Suite\nsprečiti pretnje na korisničkim uređajima kompletnom endpoint zaštitom i rešenjem za odbranu od pretnji mobilnim uređajima\n„Uz Harmony i CBTS vaši korisnici dobijaju isti nivo zaštite nezavisno od lokacije, aplikacija kojima pristupaju ili uređaja koje koriste. Bez obzira da li se radi o pokušaju fišinga, malicioznom e-mail atačmentu ili zero-day ransomveru, sveobuhvatno rešenje štiti od pretnji po svim vektorima napada. Pokretan revolucionarnim AI endžinima i najvećom u industriji mrežom za izveštavanje o pretnjama, Harmony – sa CBTS-om kao hostovanim cloud provajderom – zaustavlja napade pre nego što se oni dogode“, zaključak je teksta kojim se još jednom podseća na značaj bezbednosti u uslovima rada na daljinu i organizacijama nudi rešenje koje pokriva sve vektore napada.


Libija: U Bengaziju poginulo sedam vojnika, 50 povrijeđeno\nNajmanje sedam libijskih vojnika je poginulo, a 50 je povrijeđeno u današnjem dvostrukom samoubilačkom napadu i sukobima koji su izbili u Bengaziju na istoku Libije, izjavio je komandant vojske Vanis Bukamanda.\nDva automoblia napunjena oružjem dovezla su se do vojnog kontorlnog punkta u blizini aerodroma u Bengaziju i u eksploziji koja je uslijedila poginula su trojica vojnika, rekao je Bukhamada, prenio je Reuters.\nOn je naveo i da su četvorica vojnika poginula u sukobima s islamskim ektremsitima u istom gradu.\nPripadnici islamskih radikalnih milicija se sumnjiče za brojna nedavna ubistva sekularnih aktivista, sudija, umjerenih vjerskih lidera, policajaca i vojnika u Bengaziju, drugom po veličini libijskom gradu.\nLibiju je pogodio najžešći talas nasilja od 2011. godine, kada je svrgnut i svirepo ubijen višedecenijski diktator Moamer Gadafi.


Mozaik nacionalnih manjina iz Srbije | 013 info\nMozaik nacionalnih manjina iz Srbije\nAlena Kulik\tPon, 05/12/2016 - 17:15\nPročitajte tekst slovačkom jeziku.\nUpravo na Medjunarodni dan ljudskih prava, u Beogradu održan je prvi sajam nacionalnih manjina, u organizaciji Kancelarije za ljudska i nacionalna prava i saradnje sa nacionalnim savetima. Petnaest predstavnika nacionalnih manjina koji žive u Srbiji imali su zadatak da se predstave što bolje, lepše, da predstave svoj maternji jezik, kulturu, običaje, hranu i dr.\nSlovačku nacionalnu manjinu prezentovalo je Slovačko kulturno prosvetno društvo Detvan iz Vojlovice. Za lepotu slovačke tezge pobrinule su se vezilje ovog društva koj esu posetiocima nudile u nošnji slane i sladke tradicionalne specialitete. Pored toga pokazali su vez, lutke u tradicionalnim vojlovačkim nošnjama, knjige, oslikane tanjire, vreteno i razne detalje koji predstavljaju njihov rad. Prvu godinu sajma obogatile su pesme i igre članova kulturno umetničkih društava koje su izveli u atraktivnom popodnevnom kolaž programu. Vojlovački Detvanovci zaigrali su poznatu koreografiju Tapantoše, dok su muška I ženska pevačka grupa zapevali splet slovačkih narodnih pesama. Nije nedostajao ni predivan glas pevača Miroslava Beške.Slovačku tezgu posetila je I svojim prisustvom podržala predsednica Nacionalnog saveta slovačke nacionalne manjine u Srbiji Ana Tomanova Makanova. Hala A 3 beogradskog sajma se na trenutak pretvorila u mesto lepote, raznolikosti I raznobojnosti.\nMinistar za rad, zapošljavanje, boračka i socijalna pitanja Aleksandar Vulin istakao je da je politika Srbije ka nacionalnim manjinama u skladu sa najvećim svetskim standardima I da ni jedna nacionalna manjina neće biti talac bilokakve politike. Učesnike dogadjaja pozdravila je I direktorka Kancelarije za ljudska I nacionalna prava Suzana Paunović koja je istakla, da su manjine koje žive u Srbiji najlepšim mostom za lepše odnose sa susedima. Simboličan slogan Jedinstven mozaik Srbije šalje najlepšu poruku o značaju zajedničkog života, razumevanja i uzajamnog poštovanja izmedju naroda koji žive u našoj državi. Pored toga, istakla je i to da će Srbija čuvati svoj kompleksan mozaik i raditi na daljem usavršavanju.


Potpisujem :: Akcija ”Potpisujem protiv nasilja prema ženama”\nDanas je u centru Podgorice održana akcija ”Potpisujem protiv nasilja prema ženama”. Osim podjele informativnog materijala, građanke i građani su svojim potpisima pružili podršku primjeni Konvencije Savjeta Evrope protiv nasilja prema ženama.\nRegionalna kampanja "Potpisujem", posvećena primjeni Konvencije Savjeta Evrope o sprječavanju nasilja prema ženama i u porodici, počela je i u Crnoj Gori, a sprovodi je Sigurna ženska kuća u saradnji sa Centrom za ženska prava i SOS telefonom Nikšić.\nKampanja je usmjerena na informisanje građanki i građana o sadržaju Konvencije. Ona treba da utiče na promjenu svijesti cijelog društva, svakog pojedinca, da nasilje – nijedna vrsta nasilja – nije ispravan način rješavanja problema. Kampanja informiše građanke i građane o obavezama koje je država preuzela potvrđivanjem Konvencije, a to obuhvata potpunu zaštitu žena i sprječavanje nasilja, gonjenje i kažnjavanje učinilaca nasilja i djelotvoran i efikasan sistem praćenja primjene odredbi Konvencije.\nUprkos kiši veliki broj prolaznica/-ka je pokazao zainteresovanost i podržao akciju.\nRegionalna kampanja "Potpisujem", posvećena primjeni Konvencije Savjeta Evrope o sprječavanju nasilja prema ženama i u porodici, počela je i u Crnoj Gori, a sprovodi je Sigurna ženska kuća u saradnji sa Centrom za ženska prava i SOS telefonom Nikšić. Kampanja je usmjerena na informisanje građanki i građana o sadržaju Konvencije. Ona treba da utiče na promjenu svijesti cijelog društva, svakog pojedinca, da nasilje – nijedna vrsta nasilja – nije ispravan način rješavanja problema. Kampanja informiše građanke i građane o obavezama koje je država preuzela potvrđivanjem Konvencije, a to obuhvata potpunu zaštitu žena i sprječavanje nasilja, gonjenje i kažnjavanje učinilaca nasilja i djelotvoran i efikasan sistem praćenja primjene odredbi Konvencije.


Ministarstvo finansija danas dostavilo Nacrt budžeta Predsjedništvu BiH\nFoto: BH institucije\nSjednica Predsjedništva Bosne i Hercegovine za danas je zakazalo redovnu sjednicu u 13:00 sati, ali je najavljena i posebna na kojoj bi se trebao razmatrati Nacrt budžeta državnih institucija za 2022. godinu, a koje je prije pola sata dostavljeno ovoj državnoj instituciji, potvrđeno je za N1 iz Ministarstva finansija i trezora BiH.\nVažno je istaći da je budžet usvojen prije dva dana na 51. sjednici Vijeća ministara BiH, ali da je tek danas dostavljen neposredno pred sjednicu Predsjedništva BiH koje će imati malo vremena da razmotri opširan dokument.\nOdmah dostavljeno Ministarstvu finansija i trezora\nIz Vijeća ministara BiH su potvrdili da su prije dva dana, kada je i usvojen budžet uz prihvaćene korekcije odmah dostavili Ministarstvu finansija i trezora BiH.\n– Vijeće ministara je zadužilo Ministarstvo finansija i trezora Bosne i Hercegovine dа korigirani Nacrt zakona о Proračunu institucija Bosne i Hercegovine i međunarodnih obveza Bosne i Hercegovine za 2022. godinu dostavi Predsjedništvu Bosne i Hercegovine u daljnju zakonom predviđenu proceduru. Istog dana, 6.6.2022.godine, obavijest o zaključku Vijeća ministara je dostavljena Ministarstvu finansija i trezora BiH na daljnje postupanje – naveli su iz Vijeća ministara BiH.\nPostavlja se pitanje zbog čega je Ministarstvo finansija i trezora BiH čekalo dva dana da dostavi Nacrt budžeta u dalju proceduru i to neposredno pred sjednicu Predsjedništva BiH.\nDržavne institucije cijelu prošlu godinu, kao i ovu, funkcioniraju na odlukama o privremenom finansiranju, kojima je omogućeno samo finansiranje osnovnih budžetskih isplata i vanjskog duga, ali ne i realizacija važnih projekata.\nTreba biti usvojen u oba doma PS BiH\nNakon izjašnjavanja Predsjedništva Bosne i Hercegovine, koje je prema Ustavu Bosne i Hercegovine stvarni predlagač budžeta institucija Bosne i Hercegovine, procedura se nastavlja u oba doma Parlamentarne skupštine Bosne i Hercegovine.\nNacrt zakona o budžetu institucija i međunarodnih obaveza u proceduru je 27. maja uputio državni ministar finansija i trezora Vjekoslav Bevanda (HDZ).\nPrema Nacrtu, budžet BiH za 2022. godinu iznosi 1.073.600.000 KM, od čega je izdvajanje prihoda od indirektnih poreza za nivo BiH 865.500.000 KM, a ostatak su vlastiti prihodi.\nUkoliko Predsjedništvo BiH danas postigne dogovor oko tog jednog od najvažnijih finansijskih dokumenata države, on će biti upućen u parlamentarnu proceduru gdje treba biti usvojen u oba doma Parlamentarne skupštine BiH.\nAutor: ZOS radio\nPrevious articleCentralna banka BiH: Devizne rezerve u aprilu manje nego u martu\nNext articlePorodica Kičina iz Tešnja preživljava sa 20 KM mjesečno, načelnik Hadžibajrić odmah uputio pomoć


July 1, 2020\t | CEE Multi-Country News Center\nMicrosoft Learn Student Ambassador je program za studente koji su lideri u području tehologije, koje pozivamo da naprave Microsoft zajednice u okviru svojih visokoškolskih institucija i da podele svoje dobro znanje i veliku ljubav prema tehnologijama sa svojim kolegama studentima. Na tebi je da izabereš aktivnosti – možda ćeš se opredeliti da organizuješ virtualni hakaton posvećen rešavanju najvećih svetskih problema ili ćeš se odlučiti da pomogneš svojim kolegama studentima da uvežbaju kodiranje koristeći resurse Micirosoft Learn programa.\nStudenti Ambasadori, kojih ima u 100 zemalja sveta, u okviru ovog programa stiču:\n✩ Lidersko iskustvo – organizujući interesantne radionice, pokrećući hakatone, držeći demo prezentacije na svojoj visokoškolskoj instituciji, sa ciljem da prošire zajednicu studenata zainteresovanih za informacione tehnologije.\n✩ Grade svoju biografiju – unapređujujući svoje veštine promocije, svoje znanje informacionih tehnologija, i stičući priliku da rade sa Microsoft profesionalcima.\n✩ Ekskluzivan pristup – kroz obuke u okviru programa, priliku za izgradnju karijere, i prisup najnovijim događajima vezanim za informacione tehnologije.\nPlaniramo da obukama pomognemo milionima studenata u sledećih nekoliko godina – pomažemo budućim liderima da steknu znanja u oblastima kao što su odgovorna primena veštačke inteligencije (AI), internet stvari (IoT), pravljenje aplikacija u računarskom oblaku i mnogim drugim.\nZainteresovan/a si da postaneš Microsoft Learn Student Ambassador?\nStalno smo u potrazi za studentima liderima koji imaju želju da doprinesu promenama, da učestvuju u stvaranju zajednica, i koji žele da podele sa svojim vršnjacima novosti iz oblasti informacionih tehologija.\nOhrabrujemo studente svih fakulteta i smerova, koji su zainteresovani da izgrade svoje IT i karijerne veštine, u isto vreme pomažući svojoj zajednici, da se prijave. Dobro je ako student već ima predznanje kodiranja, ali čak i ako ga nemaš, mi imamo alate i resurse da vam pomognemo da naučite u okviru programa.\nAko si student stariji of 16 godina, imaš svoju personalnu indentifikaciju, i upisan si na akreditovanu visokoškolsku instituciju u Crnoj Gori ili u Srbiji, pozivamo te da se prijaviš i postaneš Microsoft Learn Student Ambassadors(*).\nU procesu prijave odgovorićeš na 3 jednostavna pitanja (na jedno od njih je neophodno da odgovoriš u formi videa koji je maksimalne dužine od 2 minuta):\nŠta te interesuje u vezi IT-ja i zašto želiš da pomogneš drugim studentima da istražuju i nauče?\nKako bi neki tehnički koncept predstavio/la nekom svoj prijatelju ili vršnjaku koji nikada nije čuo za isti?\nAko praviš događaj na svojoj visokoškolskoj ustanovi, kako bi obezbedio/la da tvoje kolege studenti dođu na događaj?\nNadamo se da ćeš nam se pridružiti – prijava je na ovoj vezi! Više informacija o programu možeš naći na ovoj vezi.\nOhrabrujemo te da se obavestiš o programu Azure for Students\nDuboko verujemo u potrebu da omogućimo pristup najnovijim tehnologijama i zato omogućavamo besplatne Azure korisničke naloge, sa $100 kredita, za studente koji se kvalifikuju za ovu ponudu. Sa ovim nalogom, studenti mogu da prave aplikacije, kodiraju, istražuju mogućnosti korišćenja veštačke inteligencije kroz kognitivne service i pametne API-je i da prave i uvežbavaju modele mašinskog učenja sa najnovijim tehnologijama otvorenog koda. Besplatni alati za razvoj, obrazovni resursi i laboratorije su uključeni u ovu ponudu.\n(*) Za studente koji su maloletni potrebno je pisano odobrenje roditelja pre učlanjenja u program.


Sutra u Mostaru press-konferencija i prezentacija finalne verzije mobilne aplikacije „FMT FBiH oil info“ - Federalno ministarstvo trgovine\nČetvrtak, 27 Juni 2019 14:13\nSutra u Mostaru press-konferencija i prezentacija finalne verzije mobilne aplikacije „FMT FBiH oil info“\nObavještavamo vas da će sutra (petak, 28. juna/lipnja 2019. godine) u sjedištu Vlade FBiH u Mostaru, s početkom u 10 sati, biti održana press-konferencija na kojoj će biti prezentirana finalna (ALPHA) verzija mobilne aplikacije pod nazivom „FMT FBiH oil info“ za pružanje informacija o cijenama goriva na svim benzinskim pumpama u Federaciji Bosne i Hercegovine.\nNa konferenciji će se obratiti federalni ministar trgovine Zlatan Vujanović i direktor Federalne uprave za inspekcijske poslove Anis Ajdinović.\nKrajem maja, Federalno ministarstvo trgovine predstavilo je na Google Store servisu testnu verziju mobilne aplikacije FMT FBiH oil info (BETHA), s ciljem pravovremenog uočavanja eventualnih grešaka i otklanjanja potencijalnih bug-ova i nepopularnih crush-eva.\nZa vrijeme testnog perioda, a na osnovu feedbacka testnih korisnika kojih je bilo više 10.000, njih 90 posto je dalo vrlo pozitivne komentare i maksimalnu ocjenu pet na Google Store servisu.\nKonstatovano je da je ova mobilna aplikacija više nego ispunila očekivanja u pogledu kvaliteta urađenog programerskog rješenja, pouzdanosti i brzine odziva svih sadržajnih segmenata i da je njen korisnički interface lako primjenjiv i prihvatljiv.\nViše iz kategorije: « Savjet za strane investitore FBiH: Imamo kvalitetnu i stručnu radnu snagu Predstavljena mobilna aplikacija za cijene goriva u Federaciji BiH »


Maglaj: Traže da im se isplate sredstva za obnovu poplavljenih kuća\nNaslovnica NAJNOVIJE Društvo Maglaj: Traže da im se isplate sredstva za obnovu poplavljenih kuća\nMaglaj – Grupa od 17 predstavnika porodica i mještana maglajskih naselja Alići, Bradići, Liješnica i Novi Šeher već sedam dana prosvjeduju, ispred zgrade.\nOpćine Maglaj, zbog, kako kažu, još neriješenih stambenih pitanja nakon poplava koje su u maju 2014. godine opustošile ovaj grad i naselja, prenosi Fena.\nNjihovim mirnim okupljanjima ispred glavnog ulaza u općinsku zgradu traže da im se napokon isplate sredstva za koja su, u septembru 2015. godine, potpisali ugovore na pojedinačne iznose od 35.000 KM sa federalnim Fondom za pomoć poplavljenim krajevima, a koja su trebala biti plaćena do decembra prošle godine.\nVlada Zeničko-dobojskog kantona je polovinom februara ove godine uplatila vanredna sredstva od 170.000 KM, na ime pomoći za 17 porodica s ovog područja, ali to su jedina sredstva koja su “ljudi bez kuća” dobili za oporavak stambenih jedinica. Oni trenutno traže da im se isplate i preostala sredstva od po 25.000 KM da bi mogli nastaviti s radovima na gradnji 17 kuća.


Budućnost želi da organizuje fajnal-for ABA lige u Podgorici - Dodaj ne driblaj\nBudućnost želi da organizuje fajnal-for ABA lige u Podgorici\nČelnici klubova iz ABA lige imaju zakazan sastanak u sredu, a predsednik Budućnosti Dragan Bokan izneo je svoj predlog u javnost.\nBudućnost Voli i Podgorica su spremni, ako se slože drugi klubovi i ako situacija sa epidemijom bude povoljna, jer je to ipak sada najbitnije, da organizujemo fajnal-for ABA u Podgorici. U junu, julu, septembru, nebitno. Država Crna Gora i Koordinacioni odbor u okviru našeg Ministarstva zdravlja ulivaju poverenje, da možemo organizovati takav događaj. Naravno bez prisustva publike - rekao je Bokan za "Pobjedu".\nZatim je dodao kakva su očekivanja klubova u vezi nastavka sezone.\nSvi predsednici klubova učestvovaće na sastanku putem video-poziva u sredu. Ono što je sigurno je da Partizan želi da se sezona završi konstatovanjem trenutnog stanja na tabeli. To im odgovara. Budućnost Voli želi da igra, jer jedino kroz igru može da bude šampion. Crvena zvezda sve propušteno u ovoj sezoni traži da nadoknadi kroz završnicu.\nPo njemu dileme nema ko bi trebalo da zauzme četvrtu poziciju.\nU ovom trenutku slobodno mogu reći da za nas četvrto mesto u ABA pripada Mornaru. Sa moje strane predlažem i predložiću, da u završnici polufinala treba da budu Partizan – Mornar i Budućnost Voli – Crvena zvezda.\nVratimo se sad malo u prošlost, kako je to sad odjednom Podgorica sigurno mesto za odigravanje utakmica. Ako nas sećanje dobro služi ekipa Crvene Zvezde nije smela da dođe na gostovanje u Podgoricu iz bezbednosnih razloga, nisu date garancije da će sve proteći u najboljem redu.\nŠto se tiče njegovog izlaganja šta klubovi žele, to je tačno. Ali žašto domaćinstvo u Podgorici? Čime su to oni zaslužili...\nFOTO (Blic sport)\nFOTO (Srdjan Stevanovic/Starsportphoto)\nFOTO (A. Dimitrijecić / RAS Srbija)


Budućnost je stigla: Kina od sutra aktivira 5G mrežu - Sputnjik Srbija\n08:16 31.10.2019 (osveženo 09:49 31.10.2019) Preuzmite kraći link\nTri kineske državne telekomunikacione kompanije danas su najavile uvođenje 5G usluga mobilne telefonije, praveći ključni korak u ambicijama Pekinga da postane tehnološka supersila u trenutku kada i dalje traju trgovinske tenzije sa Vašingtonom.\n„Čajna mobajl“, „Čajna junikom“ i „Čajna telekom“ su na svojim veb-sajtovima i u onlajn prodavnicama objavili da će 5G servisi, čije će se cene kretati od samo 128 juana mesečno, biti dostupni od petka, omogućavajući kineskim potrošačima širom zemlje da koriste ultrabrzu uslugu mobilnog interneta, navodi Rojters.\nPeking je prvobitno saopštio da će uvesti ultrabrzi mobilni internet servis koji će podržavati nove funkcije, poput autonomne vožnje, početkom sledeće godine. Međutim, planove su ubrzale tenzije sa Sjedinjenim Državama, posebno zbog bojkota telekomunikacijskog giganta „Huavej tehnolodžis“.\n„Kina će u petak imati najveću komercijalnu operativnu 5G mrežu na svetu, a obim njene mreže i cena njenih 5G usluga imaće ključni uticaj u lancu snabdevanja“, saopštio je Bernštajn u svom izveštaju od ove nedelje.\nKineske vlasti su saopštile da planiraju instaliranje preko 50.000 baznih stanica 5G u 50 kineskih gradova do kraja ove godine, a da su veliki gradovi, uključujući Peking, Šangaj, Guangdžou i Hangdžou već pokriveni 5G mrežom.\nKineske kompanije, od „Šaomija“ do „Huaveja“, takođe su predstavile nove proizvode u iščekivanju uvođenja 5G, a „Huavej“ je saopštio da predviđa povećanje prihoda ovog sektora od sledeće godine.\nIz sektora za pametne telefone kompanije „Šaomi“ ranije ovog meseca je saopšteno da planiraju lansiranje više od 10 modela 5G telefona tokom sledeće godine i da u industriji postoji strah da će potrošači prestati da kupuju 4G modele.\n5G mreža, 5G


Za Jelenu Bruks organizovan prijem - Ritam Grada - vesti Kragujevac\nNaslovna Sport Za Jelenu Bruks organizovan prijem\nZa Jelenu Bruks organizovan prijem\nZa Jelenu Bruks, kapitenku ženske košarkaške reprezentacije, koja je na Evropskom prvenstvu osvojila zlatnu medalju, gradonačelnik Kragujevca Nikola Dašić i član Gradskog veća za sport Predrag Stevović upriličili su prijem u svečanom salonu Skupštine grada.\nPredvođena Kragujevčankom ženska košarkaška reprezentacija je branila boje Srbije i donela zlato u svoju zemlju. Dobrošlicu u svoj rodni grad poželeo joj je gradonačelnik Dašić i zahvalio što ime Kragujevca pronosi Evropom i svetom a Kragujevčane čini najponosnijima.\n“Zlatna medalja sa Evropskog prvenstva mi zaista mnogo znači jer sam bila kapiten ove ekipe i imala čast da ja podignem taj trofej pred navijačima u Španiji a pre neki dan i pred našim navijačima na balkonu, stvarno ima neku posebnu draž. Žao mi je što Mateo, moj sin, nije mogao da bude sa mnom tada ali smo proslavili kad sam se vratila”, kaže Jelena.\nGovoreći o prethodnim uspesima ona kaže da je reprezentacija razmazila naciju ali i da joj je drago zbog toga.\n“Žensku košarku smo podigli na mnogo viši nivo i u Evropi i u svetu i sada kada se opraštam od reprezentacije drago mi je da sam ostavila lep trag ali i zadatak za mlađe devojke koje dolaze da održe taj nivo”, kaže Jelena.\nNa prvenstvu je, ističe, bilo neizvesnih utakmica protiv Italije, Španije i Belgije dok je finale od početka delovalo lagano i da joj je jedna od najlepših utakmica.\n“Sve je bilo toliko emotivno. U finale smo ušle mirne glave i znali smo da je jedna medalja u našim rukama a verovali smo da je velika šansa da ponesemo zlato u Srbiju”, zakljuuje Jelena Bruks.\nO predstojećim Olimpijskim igrama govori kao o snu svakog sportiste iako je već drugi put reprezentacija Srbije na Olimpijadi, ove će igrati sa velikim samopouzdanjem evropskih šampionki.\n“Kao i do sada na svakoj utakmici ćemo dati sve od sebe a rezultat će doći sam”, rekla je Jelena Bruks i najavila kraj reprezentativne karijere.\nPrethodni članakŠest novih filmova u CINEPLEXX-u\nSledeći članakI dalje jednocifren broj novozaraženih


Neefikasni susreti ovih klubova - Sportske novosti\nNaslovna Fudbal H2H Fudbal Neefikasni susreti ovih klubova\nNeefikasni susreti ovih klubova\nU okviru 32. prvenstvenog kola prvog ranga brazilskog fudbala “Serie A” sastaju se timovi, Palmeiras i Corinthians. Domaći sastav trenutno zauzima drugu poziciju na tabeli sa do sada 66 osvojenih bodova, dok su gosti na šestom mestu uz 48 sakupljenih bodova.\n05.08.19 SA Corinthians Palmeiras 1 : 1\n02.02.19 CAM Palmeiras Corinthians 0 : 1\n09.09.18 SA Palmeiras Corinthians 1 : 0\n13.05.18 SA Corinthians Palmeiras 1 : 0\n08.04.18 CAM Palmeiras Corinthians 0 : 2\n31.03.18 CAM Corinthians Palmeiras 0 : 1\n24.02.18 CAM Corinthians Palmeiras 2 : 0\nNa predhodnih sedam susreta u nizu između ova dva rivala (gledajući sva takmičenja u kojima su se sastajali), nije postignuto mnogo pogodaka, odnosno margina od 2.5 golova po meču nije bila nadminuta na svim tim duelima. Za nastavak ove neefikasne serije i tip na golove „0-2“, koeficijent iznosi oko @1.60.\nUtakmica se igra u subotu od 23:00.\nPrethodni tekstMali broj pogodaka deluje kao realan scenario i ovog puta\nSledeći tekstMogu li ponovo da budu efikasni?


Betonske fasade bi uskoro mogle da prikupljaju solarnu energiju radi napajanja građevina, upotrebom fotovoltažnih panela razvijenih od strane kompanije LafargeHolcim i proizvođača elektronike Heliatek...\nOvaj proizvod kombinuje LafargeHolcim beton sa gornjim slojem HeliaFilm fleksibilnim fotovoltažnim solar film trakama, debljine svega jedan milimetar, kompanije Heliatek.\nKompanije su nedavno zajednički testirale svoj hibridni proizvod u pilot projektu LafargeHolcim istraživačkog centra u Lijonu, dok je planirani tržišni plasman ovih panela postavljen za sledeću godinu.\nSudeći prema brendu LafrageHolcim, inovativni materijal opremljen fotovoltažnim trakama poseduje potencijal dupliranja generisanja energije koju građevine mogu dobiti putem tradicionlnih krovno baziranih panela, posebno zbog toga što fasade poseduju daleko veće površine.\nSa težinom pet posto manjom u poređenju sa tradicionalnim solarnim panelima, HeliaFilm sistem može biti integrisan u konstrukciju građevina i u elemente različitih proizvođača. Pored betonskih blokova kompanije LafargeHolcim, voltažne fim trake mogu biti upotrebljene na čeliku ili staklu takođe.\nDodatno, Heliatek kreira slične proizvode imena HeliaSol, samostalne samolepljive solar film segmente koji mogu biti korišćeni na postojećim objektima. Ove trake dolaze u širokom opsegu boja, uključujući i transparentne opcije.\nKompanija je proizvela oko 440 m2 Ductal/Heliatek fasada do današnjeg dana, uključujući i 25 m2 kao deo prvog pilot projekta tokom septembra meseca ove godine. Budućih 200 m2 biće kreirano kao deo glavne instalacije tokom sledeće godine.\nDve kompanije nisu jedine koje pokušavaju da redizajniraju solarne panele kako bi ih uklopile u postojeću i buduću arhitekturu. Pre dve godine, brend Tesla startovao je sa projektom Solar Roof, panelima koji se ugrađuju kao standardan krovni crep.


pisma - Dnevni list Danas\nPočetna » pisma » Page 3\nPreletači i Jogi letači\nRazumevanje i simpatije koje neki intelektualci, inače neskloni ovoj vlasti, pa i vaša urednica izbornog dodatka, ispoljavaju prema liku i delu tzv. Belog Preletačevića, ili kako će se već ubuduće zvati (prema poslednjim informacijama Beli je preleteo Luki), pokazuju da i umni ljudi katkad imaju slepu mrlju u svom političkom vidokrugu.\nPiše: Predrag Janković 31. 1. 2018.\nSvoju ličnu reakciju o mučkom ubistvu Olivera Ivanović ne mogu zadržati samo na objavljivanju njegove fotografije na društvenim mrežama.\nApelujem na nadležne državne organe da je krajnji čas za preduzimanje konkretnih i nedvosmislenih koraka u suzbijanju dalje fašizacije našeg društva, koja je uzela maha tokom 2017. godine, a sve eksplicitnije kako se bliže izbori za Grad Beograd.\nČitavu godinu posle Trampove pobede na predsedničkim izborima u SAD ovdašnja javnost i dalje je puna mišljenja i komentara na gornju temu.\nLaž nas je pobedila, a istina porazila\nPoštovani Ištvane, obraćamo ti se kao kolege, potpredsednici Izvršnog veća AP Vojvodine u periodu od 2000. do 2004. godine.\nDa li nam treba "čvrsta ruka"\nBaš lepo što nas je Milojko Pantić podsetio na Disovu pesmu „Naši dani“ pisanu pre više od 100 godina.


Totenhem posle odlaganja utakmice sa Renom ispao iz Lige konferencija, UEFA odlučila\nZvanično: UEFA „eliminisala“ Engleze\nFudbaleri Totenhema završili su takmičenje u Ligi konferencija nakon odluke UEFA da rezulat utakmice između engleskog kluba i Rena koja se nije igrala pripadne... 20.12.2021, Sputnik Srbija\nSaga oko šestog kola grupne faze Lige konferencija dobila je svoj konačni rasplet nakon čega je Totenhem završio učešće u evropskom takmičenju trećeg ranga.Meč Totenhema i Rena odložen je zbog velikog broja pozitivnih testova koronu u engleskom timu, ali novi termin za igranje te utakmice nije postojao.UEFA je nakon toga obavestila javnost da će disciplinska komsisija odlučiti rezultat, a nekoliko dana kasnije stigla je i zvanična potvrda o pobedniku.Disciplinska komisija UEFA zaključila je da je Totenhem gotovo predao utakmicu pa je pobeda rezulatom 3:0 pripala Renu.Taj rezultat izbacio je Totenhem iz takmičenja jer su pred poslednje kolo engleski klub i Vitese imali po sedam bodova i delili drugo mesto, ali su Holanđani slavili nas slovenačkom Murom.Englezi su time pali na treću poziciju i protiv Rena im je bila potrebna pobeda rezultatom 1:0, ali nije bilo previše izgleda da će komisija njima dodeliti pobedu.Do Rena je najpre stigla informacija da će meč biti odigran zbog čega su fudbaleri francuskog kluba stigli u London, da bi im noć pred utakmicu bila saopštena odluka da neće igrati utakmicu.Utakmica je prema pravilu morala da bude odigrana do 31. decembra, ali mesta u zgusnutom rasporedu nije bilo.Upamtiće Totenhem obu sezonu po velikom neuspehu i ponoru. Engleski velikan dva puta je bio šampion Premijer lige, igrao finale Lige šampiona pre samo dve godine, ali sada neće da prezimi u trećem rangu evropskog fudbalskog takmičenja.\nFudbaleri Totenhema završili su takmičenje u Ligi konferencija nakon odluke UEFA da rezulat utakmice između engleskog kluba i Rena koja se nije igrala pripadne u korist Francuza.\nSaga oko šestog kola grupne faze Lige konferencija dobila je svoj konačni rasplet nakon čega je Totenhem završio učešće u evropskom takmičenju trećeg ranga.\nMeč Totenhema i Rena odložen je zbog velikog broja pozitivnih testova koronu u engleskom timu, ali novi termin za igranje te utakmice nije postojao.\nUEFA je nakon toga obavestila javnost da će disciplinska komsisija odlučiti rezultat, a nekoliko dana kasnije stigla je i zvanična potvrda o pobedniku.\nDisciplinska komisija UEFA zaključila je da je Totenhem gotovo predao utakmicu pa je pobeda rezulatom 3:0 pripala Renu.\nTaj rezultat izbacio je Totenhem iz takmičenja jer su pred poslednje kolo engleski klub i Vitese imali po sedam bodova i delili drugo mesto, ali su Holanđani slavili nas slovenačkom Murom.\nEnglezi su time pali na treću poziciju i protiv Rena im je bila potrebna pobeda rezultatom 1:0, ali nije bilo previše izgleda da će komisija njima dodeliti pobedu.\nDo Rena je najpre stigla informacija da će meč biti odigran zbog čega su fudbaleri francuskog kluba stigli u London, da bi im noć pred utakmicu bila saopštena odluka da neće igrati utakmicu.\nUtakmica je prema pravilu morala da bude odigrana do 31. decembra, ali mesta u zgusnutom rasporedu nije bilo.\nUpamtiće Totenhem obu sezonu po velikom neuspehu i ponoru. Engleski velikan dva puta je bio šampion Premijer lige, igrao finale Lige šampiona pre samo dve godine, ali sada neće da prezimi u trećem rangu evropskog fudbalskog takmičenja.\nBurno na Ostrvu: Kritike Nemca zbog „veoma čudne i obmanjujuće“ tajanstvenosti\n17 Decembar 2021, 20:21\n11 Decembar 2021, 13:53\n„Igre i igrice“ – da li je virus izgovor za „kalkulacije“?\n10 Decembar 2021, 15:23


Pet godina zaredom najaktivnija emisiona banka\n14 Maj 2019.\nEBRD PRIZNANJE ZA EUROBANK\nProgram za podsticanje trgovine (TFP) Evropske banke za obnovu i razvoj (EBRD) nagradio je Eurobank kao najaktivniju emisionu banku u Srbiji petu godinu zaredom. Eurobank se u TFP program EBRD-a za podsticanje trgovine uključila 2011. godine i od tada podržava izvozno-uvozno poslovanje svojih klijenata.\nFrancis Malige, generalni direktor, finansijske institucije za EBRD: “Podsticanje trgovine ima ključnu ulogu u unapređenju ekonomskog razvoja i rasta. Naša snažna mreža partnerskih banaka doprinosi realizaciji ovog programa pružanjem finansijskih sredstava i pomoći kompanijama da identifikuju, istraže i prošire poslovanje na nova tržišta. Mi u EBRD-u smo izuzetno ponosni na saradnju sa partnerskim bankama na čak tri kontinenta. TFP nagrade pokazuju koliko smo ponosni, kao i koliko cenimo i prepoznajemo njihove napore.”\n„Međunarodna trgovina i razmena imaju veliki značaj kako za napredak srpske ekonomije, tako i za širenje poslovanja naših klijenata. Priznanje EBRD-a nam mnogo znači jer je ono potvrda naše posvećenosti klijentima i jačanju saradnje sa međunarodnim finansijskim institucijama kao bitnim partnerima banaka i privrede u Srbiji. Čast nam je što smo petu godinu zaredom prepoznati kao najaktivnija banka u promociji medjunarodne trgovine”, rekao je Milan Vićentić, član Izvršnog odbora Eurobanke.\nOd početka rada u Srbiji, EBRD je uložio oko 5 milijardi evra u preko 230 projekata širom zemlje. Ova banka investira u finansijski sektor, industriju, trgovinu, poljoprivredu, energetiku i infrastrukturu.


Članovi organizacije “Budućnost Srbije” okupljeni ispred grupe građana “Napredna budućnost” danas su ispred Republičke izborne komisije izveli performans, gde su ukazali na sav besmisao izbornog procesa.\nGrupa građana “Napredna budućnost” u RIK-u, Foto: Marko Marjanović\n– Mi smo na ovaj način predali potpise i istakli naše kandidate za narodne poslanike. Mi smatramo da krute birokratske procedure stoje na putu demokratije i ako odbiju našu listu, smatraćemo ove izbore neregularnim. Mi smo tri godine gradili našu organizaciju, korak po korak, izbegavajući medijsko blato, političke manipulacije i sve ono što prati politiku u našoj zemlji. Nadam se da će ovaj naš potez pokazati da li su izbori fer i da li postoje uslovi za izlazak na iste. Nadam se da će naša lista, uporkos nedostacima na koje su nam ukazali, ipak biti prihvaćena – istakao je Vladimir Perić, član grupe građana “Napredna budućnost”.“Napredna budućnost” ispred RIK-a\n– Ovim bih vam predstavio našu reprezentaciju, koja je sakupljena od najčasnijih, najodanijih, najvernijih ljudi u našoj zemlji pod krilaticom “Više demokratije, manje birokratije”. Lista “Napredna Srbija” glasi: dr Siniša Mali, nosilac liste i kandidat za premijera, dr Nebojša Stefanović, kandidat za ministra unutrašnjih poslova, Branko Stefanović, kandidat za ministra namenske industrije i trgovine naoružanja, Goran Vesić, kandidat za ministra urbanizma, Aleksandar Vulin, kandidat za ministra za proizvodnju organske hrane, Maja Gojković, kandidat za ministra za moralno-političko vaspitanje, dr Zlatibor Lončar, kandidat za ministra za lečenje članova Vlade, dr Mića Jovanović poznatiji kao Mića Megatrend, kandidat za ministra obrazovanja, Zoran Babić, kandidat za ministra za bezbednost saobraćaja, Marijan Rističević, kandidat za ministra kulture i Dragoljub Simonović, odnosno Sima iz Grocke, kandidat za ministra informisanja i protivpožarne zaštite – rekao je Đorđević\n– Mi smo neformalna grupa građana “Budućnost Srbije”. Ovim postupkom smo želeli da pokažemo koliko je izborni proces besmislen i koliko stvari tu ne valja. Koliko je namešten i koliko je sve jednostrano naštelovano. Jedna organizacija je već dobila obrasce, jedni su u mogućnosti da prikupljaju potpise, a drugi nisu. Mi smo hteli da ukažemo kakvi se kandidati u ovom okruženju smatraju poželjnim.\nGrupa građana “Napredna budućnost” je danas predala potpise, Foto: Marko Marjanović\nPrevious RAT BOŠKIĆA I ŽELJKIĆA


Eni Libovic zadržala pravo na svoje snimke : Nadlanu.com\nEni Libovic zadržala pravo na svoje snimke\nNJUJORK, 12. septembra 2009. (Beta-AP) - Americka fotografkinja Eni Libovic dobila je produženje roka za isplatu 24 miliona zajma, posle finansijskog spora zbog kojeg je mogla da izgubi autorska prava na svoje čuvene snimke.\nEni Libovic i kompanija Art kapital grup saopštili su da je 59-godišnja fotografkinja dobila dodatno vreme da isplati pozajmicu. Dve strane nisu saopštile koliko je rok produžen. Poslednji dan za isplatu zajma bio je u utorak, kada je Eni Libovic trebalo da pronađe novac ili izgubi prava na fotografije koje je stavila pod ulog.\nKompanija Art kapital u julu je podnela zahtev za isplatu pozajmice, a njeni predstavnici sada kažu da je tužba povučena i da Eni Libovic za sada može da zadrži autorska prava na svoje radove. Portreti Eni Libovic redovno se pojavljuju na naslovnim stranama agazina Veniti fer, Vog i Roling Stoun.


Državni sekretar Kerry: Naše se stajalište nije nimalo promijenilo - Rusija je prekršila suverenitet i teritorijalni integritet Ukrajine\nDržavni sekretar John Kerry je izjavio danas u Parizu da su se sve strane uključene u razgovore o situaciji u Ukrajini složile da je važno naći rješenje putem dijaloga.\nDržavni sekretar je nakon sastanaka s ministrima vanjskih poslova Britanije, Francuske, Njemačke , Ukrajine i Rusije, izjavio da su današnji razgovori početak pregovora, i nazvao ih vrlo konstruktivnim. On je dodao da je do Rusije da smiri situaciju u Ukrajini, tako što će svoje trupe vratiti u vojne baze i potom prihvatiti medjunarodne promatrače i promatrače stanja ljudskih prava na Krimu.\nKerry je takodjer rekao da se pozicija Sjedinjenih Država nije nimalo promijenila , i dodao da je Rusija prekršila ukrajinski suverenitet i teritorijalni integritet, što je ujedinilo medjunarodnu zajednicu u podršci ukrajinskom narodu.\nPrethodno su Ministri vanjskih poslova Sjedinjenih Država, Britanije i Ukrajine izdali zajedničko saopštenje u Parizu na sastanku povodom Libana, u kojem pozivaju na direktne razgovore Rusije i Ukrajine ističući da je to ključno za rješenje konflikta na Krimu.\nDržavni sekretar Kerry i ruski ministar vanjskih poslova, Sergej Lavrov nisu se zvanično sastali, ali su privatno razgovarali na marginama sastanka u Parizu. Prema saopštenju State Departmenta Kerry je apelovao na Lavrova da se lično sastane sa prijelaznim ukrajinskim ministrom vanjskih poslova, što se do sada nije desilo.\nGeneralni sekretar NATO-a, Anders Fog Rasmussen najavio je u međuvremenu da će alijansa preispitati svoju saradnju sa Rusijom, dok će u isto vrijeme povećati angažovanje sa ukrajinskim civilnim i vojnim liderima.


Međunarodna konferencija „Nova agenda za konkurenciju” povodom Dana konkurencije | Zunic Law Firm\nMeđunarodna konferencija ,,Nova agenda za konkurenciju“ povodom Dana konkurencije\nPredstavnicima AK Žunić bilo je zadovoljstvo da prisustvuju konferenciji organizovanoj od strane Komisije za zaštitu konkurencije „Nova agenda za konkurenciju” organizovanoj povodom Dana konkurencije.\nNakon pozdravne reči dr Miloja Obradovića, predsednika KZK, učesnike konferencije pozdravili su potpredsednik Vlade Republike Srbije Rasim Ljajić, generalni sekretar Predsednika Srbije Nikola Selaković, šef delegacije EU u Srbiji Nj.E. Sem Fabrici i ambasador Japana u Srbiji Nj.E. Đunići Marujama. Učesnici konferencije upoznati su da su nedavno objavljenim Izveštajem Evropske komisije o procesu pridruživanja Srbije EU, konstatovana konstantna poboljšanja u radu Komisije kao i unapređenja po pitanju implementacije zaštite konkurencije. Izveštaj je pokazatelj da srpsko telo za zaštitu konkurencije ide pravim putem.\nPrva panel diskusija „Nova agenda za region” bila je posvećena razmatranju pitanja značaja regionalne saradnje. Učesnici su bili eminenti stručnjaci i predsednici tela za zaštitu konkurencije iz Slovenije, Makedonije, Albanije, Hrvatske, Turske i predstavnica iz Evropske komisije. Posebno su izneli svoje mišljenje po pitanju koji mehanizam smatraju efikasnijim – pooštravanje kazni za povrede prava konkurencije ili unapređenje edukativnih, preventivnih faktora. Takođe su istakli značaj nezavisnosti rada tela za zaštitu konkurencije, te o uticajima i čak pritiscima sa kojima se u radu susreću.\nDrugi panel „Konkurencija u digitalnom svetu” moderirao je Nikolas Banašević iz Evropske komisije i zajedno sa ostalim učesnicima diskutovao o izazovima koje progresivne promene u informacionim tehologijama sa sobom nose i posebno njihov uticaj na zaštitu konkurencije. Bilo je reči o najznačajnijim karakteristikama IT sektora u Srbiji – o prednostima i mestima za unapređenje.\nPokrenuto je i bitno pitanje – da li bi u Srbiji bilo celishodno da jedno telo vrši kontrolu državne pomoći i da se stara o zaštiti konkurencije – s obzirom na to da sada postoje dva odvojena tela.\nTokom konferencije potpisan je i Memorandum o saradnji sa turskim telom za zaštitu konkurencije.\nBila nam je čast da pored državnih zvaničnika, predstavnika regulatornih tela, privrednih komora, poslovnih udruženja i drugih advokatskih kancelarija prisustvujemo ovoj konfereciji. Kako bi pružili kvalitetnu uslugu našim klijentima po pitanju zaštite konkurencije, smatramo praćenje inovacija na ovaj način izuzetno korisnim.\nAdvokat Tijana Žunić Marić predavač na temu arbitraža u Advokatskoj komori... AK Žunić raspisuje konkurs za advokata-saradnika za sedište u Novom Sadu


TENIS: Mari počeo pripreme za US Open - ATP, Tenis\nHotSport»Tenis»ATP»TENIS: Mari počeo pripreme za US Open\nTENIS: Mari počeo pripreme za US Open\nStrahinja Nikolić| 2017-08-19T14:12:38+00:00\t19. avg 2017. 14:07|0 komentara|Beta\nBritanski teniser Endi Mari otputovao je u Njujork gde će se pripremati za učešće na poslednjem grend slem turniru u sezoni, Otvorenom prvenstvu SAD, preneli su danas britanski mediji.\nMari nije igrao otkako je izgubio u četvrtfinalu Vimbldona od Sema Kverija. On ima problema sa povredom kuka, zbog čega je propustio turnire u Montrealu i Sinsinatiju.\nBritanac je odustajanjem sa turnira u Sinsinatiju izgubio prvo mesto na ATP listi, pa je prvi teniser sveta ponovo Španac Rafael Nadal.\nBritanski medji preneli su da je Mari planirao da igra na Ju Es openu, zbog čega je propustio prethodne turnire, ali ostaje da se vidi koliko će kuk izdržati naporne treninge.\nMari je prošle nedelje, pošto je saopštio da se povlači sa turnira u Sinsinatiju, rekao da naporno trenira na tvrdoj podlozi pošto želi da se što bolje pripremi za Ju Es open, koji je osvojio 2012. godine.


Na sjednici Ekonomsko-socijalnog vijeća za teritoriju Federacije BiH, održanoj u Sarajevu, razmatrane su izmjene i dopune Zakona o porezu na dobit, koje su potrebne radi usklađivanja terminologije s novim međunarodnim računovodstvenim standardima koji su stupili na snagu.\nIstaknuto je da je važno usvojiti zakonske izmjene i dopune i zbog predaje finansijskih izvještaja prije 28. februara 2020. godine.\n- Ovakav zakon koji tretira usklađivanje s računovodstvenim standardima će osigurati da ne bude dodatnih troškova na teret poslodavaca - kazala je federalna ministrica finansija Jelka Milićević.\nPredsjednik Udruženja poslodavaca FBiH Adnan Smailbegović ukazao je da se radi o veoma stručnom zakonu.\nPredstavnički dom Parlamenta Federacije BiH je usvojio ovo zakonsko rješenje, a da bi stupilo na snagu potrebno je da ga odobri i Dom naroda kako ne bi u suprotnom „sama neusklađenost terminologije rashoda/troškova povećala troškove na ime poreza na dobit“, a što bi uticalo na cjelokupnu privredu i poslovanje.


ANA ĆURČIN / Srbija\nMeđu predstavnicima srpske amerikane, Ana Ćurčin ima jedno privilegovano mesto – uz malo imaginacije, ona nam se može učiniti poput darovite, nadahnute i ponešto usamljene princeze celog tog produktivnog muzičkog pravca. Melanholija i seta, neprilagođenost i ranjivost, boje njen muzički izraz jednako koliko i topli, prepoznatljivi glas. S druge strane, njenim pesmama, a ni njenoj ličnosti ne manjka snage bez koje jedna mirna i tiha devojka s gitarom ne bi mogla da se nametne kao istinska zvezda celog novog žanra u srpskoj i regionalnoj muzici.\nU januaru 2016. godine Ana Ćurčin objavila je svoj prvi studijski album pod nazivom Sketches of Belonging, a prva dva singla, za koja su snimljeni i video spotovi, jesu pesme Remain Calm i Unknown. Veliku pažnju javnosti Ana Ćurčin izazvala je saradnjom s tradicionalnim Ansamblom Kolo i pesmom Lastavice, lasto, koja je objavljena krajem leta prošle godine.


Dozvole brže, sporna konverzija zemljišta - BGnekretnine blog\nDozvole brže, sporna konverzija zemljišta\nCentralni registar planskih dokumenata u RGZ, građevinska dozvola, građevinsko zemljište, Ministarstvo za infrastrukturu, Svetska banka, Zakon o planiranju i izgradnji\nNovosti, Zakoni i Ugovori, Zemljiste 008 Aug 2014\nPredlog novih rešenja kroz izmene Zakona o planiranju i izgradnji ušao je u javnu raspravu i do kraja meseca mogao bi da se nađe pred poslanicima.\nPrema najavama potpredsednice Vlade i ministarke infrastrukture dr Zorane Mihajlović, zakonske izmene bi trebalo da omoguće izdavanje svih potrebnih dozvola za gradnju za samo 28 dana umesto kao dosad 269. Ideja je i da već u narednoj godini Srbija dobije sistem za elektronsko izdavanje papira neophodnih za gradnju.\n- Od 2008. godine do danas pogoršao se ambijent za investitore po pitanju izdavanja građevinskih dozvola i Srbija je zabeležila pad na listi Svetske banke za 33 mesta, što je bio alarm za ovu vladu. Zato je donošenje ovog reformskog zakona važno isto kao i Zakon o radu ili set medijskih zakona - rekla je Mihajlovićeva.\nŠta predviđaju izmene zakona o planiranju i izgradnji\n-Jedna služba nadležna za proceduru izdavanja dozvola\n- Formira se Centralni registar planskih dokumenata u RGZ\n- Konverzija prava korišćenja zemljišta u pravo svojine po tržišnoj vrednosti. Ona se može umanjiti samo ako se dokaže da je u pitanju javni interes\nMinistarka Mihajlović kaže da će svako ko je kupio preduzeće morati da privede nameni samo zemljište i za to će biti određen rok.\n- Plaćanje konverzije zemljišta predviđeno je ako se zemljište ne privede nameni - objasnila je Mihajlovićeva.\nUkidanje parafiskalnog nameta\nMinistarka Mihajlović najavila je da će biti ukinuta naknada za uređenje građevinskog zemljišta jer je to parafiskalni namet, ali će određeni iznos biti plaćan samo za stvarno opremanje zemljišta.\nOna je rekla da će konverzija moći da se plati na 120 rata ili odjednom sa 50 odsto popusta.\nStručna javnost upozorava da je temeljno pitanje ovog zakona konverzija prava korišćenja u pravo vlasništva.\n- Kada je u pitanju konverzija, ne može naknadno zakonom da se umanji pravo stečeno ulaganjem kapitala. To znači da bi konverzija prava korišćenja u pravo svojine, bez naknade, trebalo da se primeni na sve već zaključene ugovore, uključujući i privatizacije, kao i na slučajeve dugoročnog zakupa zemljišta za koji je cela zakupnina isplaćena. Konverzija uz naknadu bi trebalo da se primeni samo na dugoročni zakup koji nije isplaćen u celosti, i to na preostali iznos duga zakupnine, objašnjava Đorđe Nikolić, predsedavajući Odbora za unapređenje regulativnog okvira u oblasti nekretnina Američke privredne komore.


Rekord za Renault Zoe: 10.000 registrovanih i još 11.000 naručenih primeraka u junu\n8 Jul 2020 - 11:30 Vesti Link\nSamo u Francuskoj je u junu naručeno preko 7.000 primeraka, što je rast od 355 % u odnosu na prošlu godinu, dok je u Nemačkoj zabeležen rast od 117 %.\nVeć u maju, obeleženim ponovnim pokretanjem komercijalnih aktivnosti u većini evropskih zemalja, Grupa Renault je zabeležila rast prodaje Renaulta ZOE za 56 % u odnosu na prethodni mesec. U junu se taj rast nastavlja i potvrđuje novim rekordom. Grupa Renault je zabeležila ukupno 11.158 narudžbina modela ZOE u Evropi.\nU Francuskoj, koje je inače najveće tržište električnih vozila Grupe Renault, samo u prošlom mesecu je zabeleženo 7.050 narudžbina Renaulta ZOE, što je tri puta više (rast od +355 %) u odnosu na isti period prošle godine. Prodaja raste i u ostatku Evrope, tako se u Nemačkoj broj narudžbina Renaulta ZOE povećao za 117 % odnosno na 1.990 naručenih primeraka.\nOsim rasta broja narudžbina, zabeležen je i rekordan broj registrovanih vozila s 10.944 Renaulta ZOE u Evropi (privremeni podatak), odnosno 107 % više u odnosu na jun prošle godine. Tom uspehu će se uskoro pridružiti i novi hibridni modeli E-TECH – Clio E-TECH, Captur E-TECH Plug-in i Megane Grandtour E-TECH Plug-in, a svi oni podupiru Grupu u nastojanju da ispuni ciljeve povezane s normom CAFE.


Vučić: Kompanija "Cumtobel" stiže u Niš\nNa zvaničnom sajtu Vlade Srbije, ovo pismo je preneto u celosti.\n- Kao predsednik Vlade Srbije, danas sam posebno srećan, naročito zbog onoga što sam obećao prilikom sedmodnevnog boravka u Nišu, a to je da jedan od najboljih proizvođača inovativnih rasvetnih sistema, austrijska kompanija "Cumtobel", definitivno dolazi u Srbiju. Ovo je 27. januara potvrdio Nadzorni odbor kompanije, a svetski mediji, poput "Rojtersa" i "Blumberga", objavili su ovu odluku na svojim servisima - piše u Vučićevom pismu.\nKako navodi, na dolazak ove kompanije radili smo dugo i predano "i danas moram da budem radostan jer se ova kompanija, koju svi zovu još i „Mercedes u svetu najnovijih tehnologija rasvete“, odlučila da svoju novu veliku fabriku izgradi u Nišu i u ovaj izuzetno važan srpski centar investira 30 miliona evra".\n- Voleo bih da razumete koliko je teško dovesti jednog ovakvog igrača ne samo da investira i otvori proizvodnju, već da bude motor razvoja, prenosilac najsavremenijih tehnologija, pokretač inovacija, ozbiljan partner univerzitetima - napisao je Vučić. Kako je naveo, kada je prvi put imao priliku da upozna direktora ove kompanije Ulriha Šumahera pre tačno godinu dana i četiri meseca, "ovakav ishod nismo ni sanjali".\n- Ali, vreme je pokazalo da smo korak po korak gradili poverenje jedne od vodećih inovativnih kompanija i ubedili ih da Srbija jeste pravo mesto za njih. Počelo je otvaranjem "Cumtobel" dizajn i projektnog centra, koji je iz Poljske prebačen kod nas, i zapošljavanjem mladih inženjera i dizajnera koji su ovde u Beogradu radili na projektima kompanije "Cumtobel" širom Evrope. I ovim mladim ljudima smo zahvalni jer su oni svojim darom, posvećenošću i kreativnošću slali jasnu poruku da Srbija jeste pravo mesto - piše Vučić.\nKako navodi, odmah zatim, "kako to kod ozbiljnih Austrijanaca inače i funkcioniše, rešili su da se uvere da će sutra imati dobre dobavljače i partnere među našim firmama".\n- Zajedno smo obišli više od sto kompanija i izabrali one koje ispunjavaju njihove visoke standarde. U celom ovom procesu donirali su "pametno ulično osvetljenje" u po dve ulice u Nišu i Beogradu. Sve ovo jeste bio deo puta stvaranja poverenja u Srbiju - navodi premijer.\nOn je još istakao da "Cumtobel" ima fabrike u Nemačkoj, Austriji, Francuskoj, Velikoj Britaniji, na Novom Zelandu, u Australiji, SAD i Kini.\n- Danas naši inženjeri, naši radnici, naši mladi inovatori postaju članovi ove velike porodice -navodi se u pismu premijera.


Besplatna rehabilitacija za penzionere - UžiceMedia\nNaslovna Društvo Besplatna rehabilitacija za penzionere\nPrijava za banje do 13.aprila u Fondu PIO.\nKorisnici penzija čija su primanja za januar 2018. godine niža od 24.980 dinara mogu do 13. aprila da se prijave za desetodnevnu rehabilitaciju u banjama Srbije o trošku Fonda PIO. Za besplatnu rehabilitaciju mogu da konkurišu korisnici starosnih, invalidskih i porodičnih penzija sa prebivalištem u Republici Srbiji.\nPored visine penzije uslov je i da penzioneri ovo pravo nisu koristili u poslednjih pet godina. Izmenom Pravilnika o društvenom standardu korisnika penzija prvi put omogućeno je da pravo na besplatan smeštaj i prevoz, pored pratioca deteta ima i pratilac slepog lica, kao i da penzioneri koriste rehabilitaciju prema iskazanoj želji.\nS obzirom da su cene rehabilitacije i smeštaja ostale iste kao i protekle godine procenjuje se da će oko 1500 penzionera više iskoristiti besplatan oporavak u nekoj od 24 ustanove u banjama Srbije. Prošle godine o trošku Fonda PIO besplatnu rehabilitaciju iskoristilo je 12 200 penzionera, a ove godine planirana sredstva su veća za 27, 3 miliona i iznose ukupno za društveni standard 421,16 miliona dinara.\nPrethodni tekstGRADSKO VEĆE: Parkirališta pod zakup\nSledeći tekstPEDAGOŠKI FAKULTET: Književno veče Radovana Popovića\nDAN POBEDE NAD FAŠIZMOM U znak sećanja na kraj Drugog svetskog...


NVO ALFA Centar: Mladi ljudi da budu odgovorni i savjesni prema svom i tuđim životima - Cetinjski List\nNaslovna » NVO ALFA Centar: Mladi ljudi da budu odgovorni i savjesni prema svom i tuđim životima\nNVO ALFA Centar: Mladi ljudi da budu odgovorni i savjesni prema svom i tuđim životima\nAutor RTV Cetinje February 01, 2022 4:58 pm\nIz NVO ALFA Centar upozoravaju da je situacija u državi zabrinjavajuća kada je riječ o bezbjednosti u saobraćaju i podsjećaju da je samo u prethodna tri dana u Crnoj Gori šest osoba je tragično izgubilo život u saobraćaju.\nKako ističu, svjedoci smo velikog broja saobraćajnih nezgoda koje iz dana u dan u našoj državi prijevremeno okončavaju živote. U poslednjih par dana, dodaju, u naslovima medija vidimo formulacije: „Tragično nastradali“, „Izgubili život“, „Težak sudar“, „Pješak poginuo“, „Vozilo sletjelo“.\nBezbjednost u saobraćaju najviše ugrožavaju nesavjesni vozači koji se protivno ograničenjima kreću velikom brzinom ne poštujući saobraćajna pravila. Pored neprilagođene brzine, kao najčešći faktori uzroka saobraćajnih udesa pojavljuju se i nepropisno preticanje, korišćenje mobilnih uređaja i zloupotreba alkohola i opojnih droga – ističe Sara Đoković iz ALFA Centra.\nNepovoljni vremenski uslovi, niske temperature, poledica i smanjena vidljivost, kako naglašava, dodatno otežavaju situaciju na crnogorskim putevima.\nAnalize i istraživanja pokazuju da su u velikom broju saobraćajnih nezgoda akteri mladi ljudi koji pripadaju zakonskim kategorijama „mladi vozač“ i „vozač početnik“. Iako Zakon o bezbjednosti saobraćaja na putevima detaljno reguliše učešće u saobraćaju kada su u pitanju ove kategorije vozača i predviđa rigorozne sankcije za kršenje saobraćajnih pravila i propisa koji se neposredno na njih odnose, nedostatak znanja, želja za dokazivanjem i neodgovornost jesu njihovi najgori neprijatelji – napominje Đoković.\nALFA Centar apeluje na sve učesnike u saobraćaju, vozače i pješake, da odgovornim odnosom prema sebi i cjelokupnoj zajednici doprinesu ličnoj i opštoj bezbjednosti u saobraćaju tako što će prilagoditi ponašanje uslovima na putu i poštovati zakon i saobraćajne propise, kako bi se smanjio broj saobraćajnih nezgoda na našim putevima.\nS obzirom na to da je bezbjednost mladih u saobraćaju globalni fenomen, kao i na činjenicu da saobraćajne nezgode i u svijetu i kod nas predstavljaju najčešći uzrok smrti djece i mladih osoba, iz ALFA Centra posebno apeluju na mlade ljude da budu odgovorni i savjesni prema svom i tuđim životima – zaključila je Đoković.\nIz ALFA Centra najavljuju da će i u narednom periodu u okviru svojih redovnih preventivnih aktivnosti, nastojati da doprinesu smanjenju broja saobraćajnih nezgoda sa najtežim posljedicama.


30.08.2021 u 12:19\nU Francuskoj zaposleni moraju sa potvrdom o vakcinaciji na posao\nPARIZ - Radnici u restoranima i drugim uslužnim mestima u Parizu, kojih je oko dva miliona, od danas moraju da pokažu dokaz o vakcinaciji, negativan PCR test ili dokaz o oporavku od kovida 19 pri dolasku na posao, kao deo vladinih napora u borbi protiv pandemije koronavirusa. Javnost je već dužna da pokazuje istu dokumentaciju za odlazak u restorane i na turističke lokacije, piše AP. Skoro 72 odsto Francuza primilo je prvu dozu vakcine, a više od 64 odsto je potpuno vakcinisano, dok se manjina protivi vakcinaciji i održava nedeljne proteste širom zemlje koji traju od jula. Francuska je na drugom mestu po broju infekcija u Evropi u poslednjih mesec dana, a do sada je zabeleženo više od 114.000 smrtnih slučajeva, prenosi Tanjug.\n30.08.2021 u 07:55\nPARIZ - Dijalog sa talibanima ne znači da ih priznajemo, izjavio je francuski predsednik Emanuel Makron. „Ovaj dijalog (sa talibanima) neophodan je zbog evakuacije. Talibani kontrolišu Kabul i teritoriju Avganistana, tako da moramo da održimo razgovore. Ali, to ne znači da ih priznajemo. Odredili smo im uslove”, rekao je Makron u nedelju za francusku televiziju TF1. Prema rečima Makrona, uslovi koji su određeni talibanima tiču se poštovanja ljudskih prava i „dostojanstva avganistanskih žena”, preneo je TAS S. Makron je u subotu potvrdio da je Francuska počela razgovore s talibanima o humanitarnim operacijama i nastavku evakuacija iz Avganistana, prenosi Tanjug.\n28.08.2021 u 22:29\nViše od 150.000 demonstranata na protestima u Francuskoj, manje nego ranije\nPARIZ – Više od 150.000 demonstranata ponovo je protestovalo u brojnim francuskim gradovima zbog uvođenja takozvane zdravstvene kovid propusnice, što je manji broj nego prethodnih nedelja. Na protestima, organizovanim sedmu subotu zaredom, bilo je oko 158.000 učesnika, a pre nedelju dana 175.000, saopštilo je Ministarstvo unutrašnjih poslova. Danas je širom Francuske bilo oko 200 protestnih skupova, od kojih četiri u Parizu, gde su demonstrirali i protivnici vakcinacije protiv koronavirusa i zdravstvene propusnice, uvedene početkom avgusta. Među transparentima je bio i jedan s natpisom „Dobrodošli u Kontrolistan”. Zdravstvenu propusnicu, neophodnu za ulazak u ugostiteljske objekte i muzeje i na sportske i kulturne događaje, može da dobije osoba koja je u potpunosti vakcinisana\n21.08.2021 u 17:26\nFrancuski magazin „Šarli Ebdo” ponovo skrenuo pažnju novom karikaturom\nPoznati francuski satirični magazin „Šarli Ebdo” ponovo je skrenuo pažnju javnosti nakon što je na naslovnoj strani objavio karikaturu tri žene u plavim burkama na čijim leđima je napisano ime fudbalera Lionela Mesija i broj 30, što je broj koji Argentinac nosi na dresu Pari Sen Žermena. „Talibani. Gore je nego što se prethodno mislilo”, piše na naslovnoj strani, a komentarišući kairkaturu sajt „Njuz24” je naveo da klub Pari Sen Žermen pripada katarskim šeicima, kao i da se Katar dovodio u vezu sa finansiranjem fundamentalista u arapskom svetu. Mesi je igrao nekoliko sezona u Barseloni sa reklamom aviokompanije „Katar erlajns” na dresu. Pari Sen Žermen nije reagovao na ovu naslovnu stranu i na ideju da će prodaja Mesijevog dresa biti pomoć za finansiranje nove vlasti u\n10.08.2021 u 08:12\nU Parizu obavezne zdravstvene propusnice\nU Francuskoj je od juče počela da se primenjuje mera koja predviđa posedovanje obavezne zdravstvene propusnice za ulazak u kafiće. Francuska policija je zadužena za kontrolu ovih kovid uverenja koja Francuzi moraju da imaju i ukoliko žele da uđu u rekreativne centre, bioskope, na koncerte, sportske događaje, ukoliko su ti objekti predviđeni za više od pedeset ljudi. Francuzi su nedavno protestovali protiv mera predsednika Emanuela Makrona, a novi protesti su najavljeni i za danas. Predsednik odgovara da to nije u suprotnosti s demokratskim načelima.\n09.08.2021 u 09:01\nPARIZ - U Francuskoj su danas stupile na snagu nove zakonske mere i za neke svakodnevne aktivnosti biće potrebna sanitarna propusnica, koja podrazumeva dokaz o vakcinaciji, preležanoj bolesti ili negativan test na koronavirus. Propusnica je od 21. jula neophodna za ulazak u objekte kulture i zabave, kao što su muzeji, pozorišta ili bioskopi, a od danas je obavezna i za restorane, barove i duža putovanja autobusom, vozom i avionom. Sanitarnu propusnicu osporavali su mnogi Francuzi koji su održavali proteste protiv ovakve odluke vlade. Uoči stupanja na snagu novih zakonskih mera i obavezne zdravstveno-sanitarne propusnice za građane Francuske, ministar zdravlja Olivije Veran najavio je u nedelju da će sertifikat o negativnom rezultatu testa na koronavirus za nevakcinisane važiti 72,\nPARIZ – Najviše pravno telo u Francuskoj kaznilo je danas državu sa 10 miliona evra jer nije uspela da poboljša kvalitet vazduha u pojedinim oblastima u zemlji. Kazna dolazi četiri godine nakon što je državni savet, koji služi kao pravni savetnik izvršnom i vrhovnom sudu, naredio vladi da smanji nivoe azotnog oksida i štetnih čestica u više od 10 zona, kako bi bili u skladu sa evropskim standardima, preneo je Tanjug. U svojoj odluci, sud je naveo da je vlada predsednika Emanuela Makrona uradila isuviše malo da poboljša kvalitet vazduha u pojedinim zonama, da je nivo štetnih gasova u 2020. godini bio isuviše veliki u Parizu i drugom najvećem gradu, Lionu. „Mere koje je preduzela vlada su nedovoljne da bi se odluka suda iz 2017. godine smatrala potpuno izvršnom”, naveo je državni


I zvanično: U Grčku iz Srbije bez antigenskih i PCR testova | Novosadski informativni portal 021\n19:11 > 19:11\nKikiljas je posle sastanka sa ministarkom turizma Srbije Tatjanom Matić novinarima rekao da će se u junu u Solunu održati sastanak turističkih organizacija iz Srbije i Grčke o prevazilaženju krize nastale u toku pandemije korona virusa.\n"Vezano za zahtev ministarke Matić za ukidanje rominga za srpske turiste u Grčkoj, mobilni operateri su privatnici ali ćemo dati sve od sebe da utičemo na njih kako bi se ukinuo roming ili smanjile tarife", kazao je Kikiljas.\nMinistri turizma Srbije i Grčke najavili su otvaranje kancelarije Turističke organizacije Srbije u Atini. Prema rečima Kikiljasa, kancelarija će pomoći da "Grčka podrži privatni sektor tako da ljudi iz cele Grčke mogu da dodju u gradove u Srbiji".\nTatjana Matić rekla je da je sa grčkim ministrom turizma razgovarala o unapredđnju bilateralne saradnje u oblasti turizma i posledicama pandemije.\n"Usaglasili smo se da ćemo zajedničkim snagama pomoći privatnom sektoru i turističkim agencijama i opetratorima da rešavaju probleme izazvane kovid pandemijom", rekla je ona.\nIstakla je da se ti problemi odnose na neralizovana zamenska putovanja i na zarobljeni novac turističkih agencija koji se nalaze kod hotelijera u Grčkoj. Matić je rekla da je na sastanku bilo reči i o unapređenu promotivnih aktivnosti Srbije i Grčke, o razvoju planinskog turizma, spa tutizma i produženju sezone.\nletovanje\tGRČKA\tKorona virus\n20.05.2022\t• 06:03\n@Sremac Ali da se u tom drugom životu rodiš kao Onazis i uživaš na ostrvu u vili sa nekom drugom Žaklinom Onazis u GR,a ne da prodaješ mekike i sladoled po plažama.\n19.05.2022\t• 19:46\nNadam se da cu u sledecem zivotu da se rodim u Grckoj, da ne moram vise da se lomatam do iste...


Predsednik Srbije Aleksandar Vučić izjavio je danas da će jedna od velikih sila tražiti povlačenje Kfora i Unmika sa KiM i ocenio da bi to bila katastrofa za sve nas. On je novinarima u kasarni „Dedinje” rekao da će o tome pokušati da razgovara… »\nVučić: Jedna velika sila uskoro će tražiti povlačenje UNMIK i KFOR\nFoto: Igor Pavićević Imam informaciju, obaveštajnu, koja me brine, a to je da će jedna velika sila zatražiti povlačenje Kfora i minisje UNMIK sa Kosova, rekao je predsednik Srbije. “To bi bila katastrofa za nas i ne znam da li ste svesni šta bi… »\nPredsednik Srbije Aleksandar Vučić obilazi punkt za vakcinaciju pripadnika garnizona Beograd i članova njihovih porodica u prostoru kasarne "Dedinje". Sa njim je u obilasku i ministar odbrane, Nebojša Stefanović, koji je rekao da su se pripadnici… »\nBEOGRAD: Predsednik Srbije Aleksandar Vučić izjavio je da će jedna od velikih sila tražiti povlačenje Kfora i Unmika s KiM i ocenio da bi to bila katastrofa za sve nas. On je novinarima u kasarni Dedinje rekao da će o tome pokušati da razgovara sa… »\nNova pre 44 minutajoš 17 povezanih


KAPITALIZAM U SRBIJI NE OPRAŠTA BOLOVANJA | ASNS\nTranzicioni period u Srbiji nikad da se okonča, a jedan od njegovih pojavnih oblika jesu različita gledanja na bolovanja zaposlenih. I dok se poslodavci žale da radnici u Srbiji često uzimaju bolovanje, zaposleni prolaze kroz suprotna iskustva i neretko dolaze i bolesni na posao. Jedno je kada to rade da bi izbegli umanjenje plate ili u strahu od otkaza, ali ima i slučajeva kada su na to primorani odlukama lekarske komisije.\nDanijelu Todoroviću iz Leskovca je krajem avgusta mašina za cepanje drva odsekla palac i deo kažiprsta. Nakon operacije koja je trajala pet sati i lečenja u Beogradu, lekari s Vojnomedicinske akademije su sredinom novembra preporučili rehabilitaciju i produžetak bolovanja.\n– Kada sam otišao na zakazani pregled u Beograd, lekar je rekao da tretman nije dobro urađen u Leskovcu i da moram još najmanje mesec dana da produžim rehabilitaciju – kaže Danijel.\nLekarska komisija u filijali Republičkog zavoda za zdravstveno osiguranje u Leskovcu nije se složila sa mišljenjem lekara sa VMA, pa je Danijel početkom decembra vraćen na posao. Radnik kaže da ga ruka i dalje boli, a da cinizam bude još veći, on je zaposlen u pogonu za preradu drveta gde radi na rizičnijm mašinama od one koja mu je odsekla prst.\n– Ogroman je pritisak na lekare da bolovanje koje izdaju bude što kraće. To su vam one situacije kao kada naši vodeći političari navodno ne vrše pritisak na tužilaštvo i sudije, a onda u obraćanju medijima govore da neko treba da bude osuđen i da je kriv – kaže Ranka Savić, predsednica Asocijacije slobodnih i nezavisnih sindikata.\nPrema njenim rečima, pritisci su inicirani od poslodavaca i investitora, a vrše ih političari koji javno govore o prekomernom korišćenju bolovanja i kako Srbi često odsustvuju s posla, što stvara pogrešnu sliku investitoru o tome da u Srbiji ne može da nađe vredne i posvećene radnike.\nMinistar za rad Zoran Đorđević nedavno je najavio pojačanu kontrolu bolovanja za zaposlene u smederevskoj Železari, i to nakon razgovora s ambasadorom Kine i rukovodstvom Hestila. Kada je poverenik za zaštitu podataka o ličnosti izjavio da se zakoni koji regulišu bolovanja ne mogu menjati po dogovoru sa bilo kojim investitorom iz Ministarstva je stigla druga priča i tvrdnja da će pojačana kontrola bolovanja biti sprovedena u celoj državi. Ministar je rekao da se tome pristupa kako bi se zaštitili radno mesto, onih koji marljivo rade, poslodavac i država koja takođe ima štete zbog manje uplate poreza.\nTražili uvid u zdravstvene kartone\nPre nekoliko meseci morali su da reaguju lekari u Kuli jer je italijanska fabrika obuće Euroin u ovoj vojvođanskoj varoši insistirala na superveštačenju bolovanja. Tražili su uvid u zdravstvenu dokumentaciju zaposlenih, nezadovoljni čestim izostancima s posla, uglavnom žena. Lekari su upozorili da to predstavlja zaštićene podatke, dok su radnice ukazivale na loše uslove rada i na to da 60 odsto njih prima minimalac. Žalile su se na to da u pogonu nema ventilacije, da im mirisi lepka i farbe otežavaju disanje, dok se norma stalno povećava, pa su primorane da na poslu ostaju i po dva-tri sata duže.


Beograd podneo kandidaturu za domaćina izložbe EXPO 2027\nVesti Autor:N1 Beograd26. jan. 202212:541 komentar\nAmbasada Republike Srbije u Parizu predala je pismo kandidature za domaćina Međunarodne Specijalizovane izložbe u Beogradu - EXPO 2027, koje je potpisala predsednica Vlade Srbije Ana Brnabić, saopštila je vlada Srbije.\nKako se navodi, predlog je da se Specijalizovana izložba BEOGRAD EXPO 2027/ EXPO BELGRADE 2027 sa temom „Igra(j) za čovečanstvo – sport i muzika za sve “ /“Play for Humanity – Sport and Music for All” održi u Beogradu od 15. maja do 15. avgusta 2027. godine.\n„Održavanje međunarodnih izložbi, kao što je EXPO 2027, predstavlja jedinstvenu priliku za promociju svih privrednih, turističkih i kulturnih potencijala zemlje domaćina. Republika Srbija i Beograd su dokazali da poseduju sposobnost, organizacione, stručne i ljudske kapacitete za organizaciju najvećih međunarodnih događaja, a organizacija ovako velikog i značajnog događaja u našem glavnom gradu podrazumeva oslanjanje na sve potencijale koje Republika Srbija ima. Ukoliko dobijemo organizaciju, važno će biti i iskustvo koje naša zemlja ima kao učesnik na izložbama ovog tipa u prošlosti, a poslednje takvo je Dubai EXPO na kojem je Srbija ostvarila zabeležnu promociju i vidljivost“, stoji u saopštenju.\nDodaje se da bi se organizacijom međunarodno priznate izložbe EXPO BEOGRAD 2027 Republika Srbija jasno pozicionirala kao ekonomski, kulturni, ali i politički centar ovog dela Evrope.\n„Osim Srbije, kandidaturu za domaćina Specijalizovane izložbe 2027/28 predali su država Minesota, USA, pod temom „Healthy People, Healthy Planet: Wellness and Well Being for All“ i Puket, Tajland, pod temom “Future of Life: Living in Harmony, Sharing Prosperity”. Prethodni specijalizovani EXPO je održan u Astani 2017. godine, a naredni planiran za 2023. godinu će se održati u Buenos Airesu“, navodi se u saopštenju Vlade Srbije.\nMeđunarodni biro za izložbe (BIE) organizuje četiri stalne vrste izložbi: Svetske izložbe kapaciteta kao što je ovogodišnji EXPO u Dubaiju, Specijalizovane izložbe, Hortikulturalne izložbe i Trijenale u Milanu.


05.03.2018 17:15 | Dejan Jovičić\nSrbac - Da Srpčani sve više posežu za dobrom knjigom, svjedoči podatak da je u prošloj godini Narodna biblioteka u ovoj opštini učlanila čak 694 čitaoca, što nije zabilježeno u poslijeratnom periodu.\n- Naša tradicionalna akcija učlanjenja za jednu marku nadmašila je sva očekivanja. Ovoliki broj čitalaca je za svaku pohvalu i srećan sam što građani konačno prepoznaju prave vrijednosti i okreću se sve više kulturi - istakao je Savanović.\n- Od troškova članarine po školama uspijevamo tek pokriti troškove goriva, ali nam je važnije od toga da đaci dobiju knjigu na vrijeme - kazao je Savanović.\n- Planiramo da zamijenimo stolariju i jedna od ideja je da kandidujemo zajednički projekat kod resornog ministarstva sa bibliotekom iz Mrkonjić Grada. U saradnji sa bibliotekom iz Laktaša u aprilu će biti organizovana besplatna škola crtanja stripa za djecu i odrasle od strane republičkog udruženja strip autora i obožavalaca stripa. Smatram da je ovo dobar put i da bismo regionalnim uvezivanjem doprinijeli još većoj popularizaciji kulture - rekao je Savanović.\nRadnici biblioteke aktivni su i u Udruženju roditelja i djece sa posebnim potrebama "Izvor", gdje dolaze jednom sedmično i čitaju pjesme i priče njihovim članovima. Već nekoliko godina uspješno održavaju i rad Poetske grupe "Dikcionarij" kojom kod osnovaca i srednjoškolaca razvijaju ljubav prema poeziji.


Grad ostaje na privremenom finansiranju /VIDEO/ - NTV Arena Bijeljina\nDa još nema dogovora između prvog čovjeka grada i Kolaicije “Dogovor za Bijeljinu” bilo je jasno već na samom početku sjednice Skupštine Grada, kada se povela raspravama o izmjenama i dopunama dnevnog reda druge skupštinske sjednice, koje je nakon pauze za ishod imalo povlačenje iz skupštinske procedure prijedloga budžeta grada za ovu godinu.\nGradonačelnik Bijeljine povukao je prijedlog glavnog dokumenta grada zbog kako je rekao velikog broja najavljenih amandmana. Iza “arčenja narodnog novca”, nikada neću stati, poručio je Petrović.\n“Gradonačelnik je skinuo prijedlog budžeta sa dnevnog reda, umjesto da omogući skupštinsku raspravu i barem vidi pripremljene amandmane koji predviđaju subvencije mladima, roditeljima djece u privatnim vrtićima, prevoznicima, projektovanje kanalizacije za naselje Ledinci”, naveo je šef Kluba odbornika SNSD-a.\nOdbornik PDP-a Slaviša Marković, rekao je da će grad bez budžeta i na privremenom finansiranju biti u blokadi. Da će zbog povlačenja nekoliko prijedloga odluka sa dnevnog reda biti i zastoja u oblasti komunalčne infrastrukture.\nNametnulo se i pitanje kako bi skupština raspravljala o visini sredstava za komunalnu infrastrukturu, ako je prethodno prijedlog budžeta povučen iz skupštinske procedure.\nBijeljina ostaje na privremenom finansiranju, ali grad neće biti u blokadi, kaže gradonačelnik Bijeljine.\nMi ni jednu stvar nećemo blokirati i ni jednu investiciju zaustaviti, grad neće biti u blokadi i problemu, poručio je Miroslav Milovanović, šef Kluba odbornika SNSD-a. Nakon izmjena i dopuna dnevnog reda pred odbornicima se našlo 46 tačaka, a burniju raspravu u skupštinskim klupama izazvali su i prijedlozi odluka o davanju saglasnosti za podizanje spomen obilježja poginulim i nestalim borcima grada Bijeljina i saglasnosti za podizanje spomen biste đeneralu Dragoljubu Draži Mihajloviću.\nNa početku zasijedanja iz kluba odbornika SDA tražili su da ovi prijedlozi budu povučeni iz skupštinske procedure, što predlagač nije podržao.\nTags: bijeljina, budzet, skupstina, Skupstina grada